title: Australopithecus

text: Australopithecus eli etelänapina on ihmisapinoiden suku, joka eli 4,4–1,7 miljoonaa vuotta sitten. Monien tutkijoiden mielestä jotkut "Australopithecuksen" lajit olivat ihmisten esi-isiä.


title: Australopithecus

text: "Australopithecuksen" edeltäjä oli "Ardipithecus". Sen lähisuku on "Paranthropus", "roteva apinaihminen".


title: Australopithecus

text: "Australopithecusten" sukuun luettuja lajeja ovat:


title: Australopithecus

text: Lajeista viimeisin, malapanapinaihminen, eli vielä samaan aikaan kuin vanhimmat "Homo"-sukuun luetut ihmiset, alle kaksi miljoonaa vuotta sitten.


title: Australopithecus

text: Jotkut tutkijat ovat arvelleet joidenkin "Australopithecusten" saattaneen olla ihmisen esivanhempia. Ne ovat kuitenkin saattaneet olla vain jonkinlainen rinnakkaismuoto varhaisten ihmisten edeltäjille "Kenyanthropuksille".Juha Valste; Apinasta ihmiseksi; kustantaja WSOY Helsinki; painopaikka Dark OY Vantaa 2004; ISBN 951-0-26538-1;sivu 153;Kaavio "Ihmisen sukupuu" sivu 334


title: Australopithecus

text: "Australopithecukset" olivat aivotilavuudeltaan lähellä nykyisiä apinoita, niiden aivotilavuus oli noin 450-500 cm³ tai niinkin alhainen kuin 350 cm³, mikä on suunnilleen samaa luokkaa kuin gorillalla tai simpanssilla. Simpanssin aivotilavuus on noin 380 cm³, gorillan noin 540 cm³.


title: Australopithecus

text: Fossiilijäänteiden mukaan suku edelsi mahdollisesti monia sitä seuranneita hominideja, kuten "Paranthropuksia" ja tiettävästi myös sukua "Homo". Kuitenkin todennäköisesti niiden älykkyys vastasi vain nykyisten apinoiden älykkyyttä. Avaintekijäksi kuitenkin muodostuu niiden kahta raajaa eli jalkoja käyttävä liikkumistyyli, joka erosi edeltävien kädellisten käyttämästä neljällä raajalla tapahtuneesta liikkumisesta. Täysin selvää ei kuitenkaan ole, miten kaksiraajainen kävelytyyli kehittyi miljoonia vuosia sitten ja oliko sillä jotain tekemistä kasvaneen aivotilavuuden kanssa. Kaksiraajaisuuden huomattavana etuna kuitenkin oli se, että yläraajat vapautuivat käsittelemään esineitä ja pää vapautui tarkkailemaan mahdollisia uhkaavia tekijöitä, kuten Afrikan savanneilla vaanivia lihansyöjäpetoja. Pystyasentoinen liikkumistyyli myös mahdollisesti näkemisen pidemmälle ja ruoan hankinta helpottui. Laji oli kuitenkin aikansa hitaimmin liikkuvia kädellisiä.


title: Australopithecus

text: Tiettävästi lajit tai ainakaan varhaisimmat niistä eivät käyttäneet yhtään sen edistyneempiä työkaluja, kuin mitä nykyiset apinalajit käyttävät (kuten avaavat kivillä hedelmiä ja pähkinöitä sekä kaivavat kepeillä termiittipesiä). "Australopithecus garhi" näyttäisi olleen edistynein suvun laji, joka jo käytti erittäin alkeellisia työkaluja ja teurasti riistaa, kuten "Homo habilis". Tämä johti siihen, että monet tutkijat arvelevat juuri sen olleen ihmissuvun mahdollinen edeltäjä tai ainakin läheinen sukulainen.


title: My Arms, Your Hearse

text: My Arms, Your Hearse on ruotsalaisen metalliyhtye Opethin vuonna 1997 julkaistu kolmas studioalbumi. Albumi on Opethin ensimmäinen konseptialbumi, ja sen tyyli on edelliseen albumiin "Morningriseen" verrattuna raskaampi ja sisältää vähemmän rauhallisia akustisia osuuksia sekä kitaraharmonioita. "My Arms, Your Hearsea" onkin pidetty virstanpylväänä yhtyeen tyylin muuttumiselle kohti sen nykyistä muotoa. Albumi oli myös ensimmäinen Opethin levy, joka julkaistiin samaan aikaan niin Euroopassa kuin Pohjois-Amerikassa.


title: My Arms, Your Hearse

text: "My Arms, Your Hearse" sisältää myös yhteensä kokonaista neljä kappaletta ilman kitaristi-laulaja Mikael Åkerfeldtin death metal -örinää. Näistä ”Prologue”, ”Madrigal” ja ”Epilogue” ovat instrumentaaleja ja ”Credence” puhtaalla laululla laulettu.


title: My Arms, Your Hearse

text: Albumin konsepti kertoo eräänlaisen kummitustarinan miehestä, joka kuolee ja muuttuu aaveeksi. Toisaalta albumin konsepti kuvastaa vuodenaikoja ensimmäisen kappaleen alkaessa keväästä ja viimeisen kappaleen päättyessä talveen.


title: My Arms, Your Hearse

text: Albumin jokaisen kappaleen sanoitus loppuu seuraavan kappaleen nimeen, ja viimeisen kappaleen, ”Epiloguen”, lopussa on ensimmäisen kappaleen nimi päättäen ympyrän.


title: My Arms, Your Hearse

text: "MAYH" on ensimmäinen Opeth-albumi, jolla eivät soita yhtyeen entiset jäsenet, basisti Johan DeFarfalla sekä rumpali Anders Nordin. DeFarfallan tilalle yhtyeen basistiksi palkattiin Martín Méndez. Mendez ei kuitenkaan soita albumilla bassoa, koska ei ehtinyt opetella albumin bassokuvioita ennen sen nauhoittamista, ja tästä syystä Mikael Åkerfeldt soitti albumin bassokuviot. Rumpalina albumilla toimii Martin Lopez, joka jätti yhtyeen vuonna 2006.


title: My Arms, Your Hearse

text:
”Demon of the Fall” on edelleen yhtyeen suosituimpia keikkakappaleita, jonka yhtye soittaa yleensä encorena.Vuoden 2000 uudelleenjulkaisu
Muut


title: Epäeuklidinen geometria

text: Epäeuklidinen geometria viittaa sellaisiin euklidisen geometrian tyyppisiin geometrioihin, joissa euklidisen geometrian viides aksiooma, paralleeliaksiooma, ei ole voimassa. Epäeuklidisia geometrioita ovat muun muassa hyperbolinen ja elliptinen geometria.


title: Epäeuklidinen geometria

text: Olennainen ero euklidisen ja epäeuklidisen geometrian välillä on yhdensuuntaiset suorat. Euklidisessa geometriassa annetun suoran "l" ulkopuolella olevan pisteen "a" kautta voidaan piirtää vain yksi "l":n kanssa yhdensuuntainen suora, toisin sanoen suora, joka on samassa tasossa kuin "l" eikä leikkaa suoraa "l". Hyperbolisessa geometriassa "A":n kautta voidaan piirtää äärettömän monta "A":n tällaista suoraa. Elliptisessä geometriassa yhdensuuntaisia suoria ei ole, vaan kaikki samassa tasossa olevat suorat leikkaavat toisensa.


title: Epäeuklidinen geometria

text: Toinen tapa kuvailla näiden kolmen geometrian eroja on seuraava: tarkastellaan kahta suoraa, jotka ovat kohtisuorassa kolmatta suoraa vastaan. Euklidisessa ja hyperbolisessa geometriassa nämä kaksi suoraa ovat yhdensuuntaiset. Euklidisessa geometriassa suorat ovat yhtä kaukana toisistaan, mutta hyperbolisessa geometriassa ne "kaartuvat toisistaan poispäin", jolloin käyrien pisteiden välinen etäisyys kasvaa. Elliptisessä geometriassa suorat kaartuvat lähemmäksi toisiaan ja viimein leikkaavat toisensa. Siten elliptisessä geometriassa ei ole yhdensuuntaisia suoria.


title: Homo antecessor

text: Homo antecessor eli euroopanihminen on sukupuuttoon kuollut ihmislaji, joka eli noin 1,0–0,8 miljoonaa vuotta sitten Etelä-Euroopassa ja Pohjois-Afrikassa. Lajilla oli suhteellisen modernit kasvot. Se harjoitti mahdollisesti monimutkaisia hautausrituaaleja.


title: Homo antecessor

text: Laji tunnetaan Pohjois-Espanjan Atapuercasta vuonna 1994 löydetyistä fossiileista, jotka on ajoitettu 857 000–780 000 vuoden taakse. Vuonna 2005 lajista löytyi uusi alaleuan kappale. Myös Pohjois-Algerian Tighennifistä, Etiopian Bourimuodostumasta, Eritrean Buiasta ja Kenian Olorgesailiesta löytyneet 1,0–0,75 miljoonaa vuotta vanhat fossiilit saattavat olla euroopanihmisestä.


title: Homo antecessor

text: Euroopanihmisen sijainti ihmisen sukupuussa on epävarma. Sen on arveltu saattavan olla nykyihmisen esi-isä. Jotkut tutkijat pitävät sitä varhaisena heidelberginihmisenä, josta nykyihminen kehittyi, toiset afrikanpystyihmisen ja heidelberginihmisen välisenä siirtymämuotona, ja jotkut erillään kehittyneenä afrikanihmisen muotona.


title: Homo antecessor

text: Tiedot euroopanihmisen piirteistä perustuvat Espanjasta löytyneisiin 14 kallon palaseen ja kahteen osittain säilyneeseen alaleukaan. Nämä fossiilit ovat peräisin 8–14 eri yksilöstä, joiden ikähaarukka oli 3–18 vuotta. Euroopanihmisen kasvojen keskiosa oli ihmismäinen, sen silmäkuoppien yläpuolella oli yhtenäisestä luuharjanteesta muodostuneet kaaret, aivojen tilavuus oli yli 1000 cm, leuka oli ohuempiluinen kuin afrikanihmisellä, alaetu- ja kulmahampaat olivat kapeat ja niiden muoto oli erilainen kuin afrikanihmisellä, välihampaat olivat leveät ja alavälihampaat kaksijuuriset. Sen pituus oli noin 167–183 cm, ja mies painoi noin 90 kg.


title: Homo antecessor

text: Euroopanihminen osasi käyttää kivityökaluja, sillä sen löytöpaikasta löytyneissä eläinten jäännöksissä on merkkejä niiden käytöstä. Myös joissain ihmisjäännöksissä oli samanlaisia jälkiä, mikä viittaa kannibalismiin.


title: Ivan Capelli

text: Ivan Franco Capelli (s. 24. toukokuuta 1963, Milano, Italia) on entinen italialainen autourheilija.


title: Ivan Capelli

text: Ivan Capelli nousi vuonna 1982 19-vuotiaana kartingista Italian Formula 3 -sarjaan. Capelli näytti heti nopeutensa, ja vuonna 1984 hän nousi jo astetta korkeammalle, Euroopan Formula 3 -mestaruussarjaan. Nopeutensa ansiosta Capelli nousi jo seuraavana vuonna Formula 3000 -sarjaan ja ajoi Formula 3000:n ohella kaksi Formula 1 -kilpailua.


title: Ivan Capelli

text: Ensimmäiset askeleet Formula 1 -sarjassa Capelli otti vuonna Euroopan GP:ssä Tyrrellin autolla. Toisessa kilpailussaan, Australian Grand Prix'ssa, hän sijoittui neljänneksi. Kaudella hän ajoi AGS:n autolla Italian ja Portugalin Grand Prix't, joista molemmista oli tuloksena keskeytys. Ensimmäisen kokonaisen kauden hän sai ajaa Leyton House March -tallin autolla ja osoitti kykynsä hankkimalla kauden neljännessä kilpailussa Monacon kapeilla kaduilla pisteen, joka kuitenkin lopulta jäi hänen ainoakseen sinä vuonna. Seuraavana vuonna Capelli ajoi uransa parhaan kauden. Hän keräsi 17 pistettä ja sijoittui lopulta MM-sarjan sijalle 7. Seuraavat kolme vuotta Leyton Houseksi nimensä vaihtaneessa tallissa menivät huonommin, mutta vuonna 1992 Capelli sai oikean unelmatilaisuuden näyttää osaamistaan, kun Ferrari pestasi hänet yhdeksi kaudeksi ajamaan kotimaansa punaisissa väreissä. Capelli hankki kuitenkin vain kolme pistettä eli yhtä paljon kuin hän oli hankkinut uransa ensimmäisellä kaudella, jolloin hän ajoi vain kaksi kilpailua. Capelli oli lopulta vasta 13. MM-sarjassa. Vuonna 1993 hän ajoi enää kaksi kilpailua Jordanin väreissä, muttei hankkinut yhtään MM-pistettä.


title: Ivan Capelli

text: Formulauran jälkeen Capelli siirtyi Saksan Super Tourenwagen Cup -sarjaan. Vuonna 1994 hän sijoittui Nissanillaan 11. lopullisissa pisteissä. Capelli ajoi sarjassa kausina 1994–1996 ja siirtyi kaudeksi 1997 FIA GT Championshipiin, Konrad-Porschen leipiin. Sen jälkeen hän piti kaksi kautta taukoa, vain palatakseen vuonna 2000 jälleen FIA GT:n pariin, tällä kertaa Ferrarin leipiin. Kauden 2001 hän ajoi Sportscar World Championship -urheiluautosarjassa. Sen jälkeen hän on ajanut muutaman kilpailun kaudessa eri urheiluautoluokissa, ja toiminut italialaisen Rai Uno -televisiokanavan F1-kommentaattorina.


title: Columbia (joki)

text: Columbia (, ) on Tyyneenmereen laskeva joki Pohjois-Amerikassa. Columbiajoen löysi tutkimusmatkailija Robert Gray 11. toukokuuta 1792. Hän antoi sille nimen laivansa mukaan.


title: Columbia (joki)

text: Columbia saa alkunsa Kanadan puolelta, Kalliovuorten läntisiltä rinteiltä Brittiläisestä Kolumbiasta. Se virtaa sieltä Yhdysvaltojen puolelle Washingtonin osavaltioon, missä se laskee Tyyneenmereen. Columbiajoen pituus on 2 044 kilometriä ja sen kokonaisvirtaama on 7 400 m³/s. Joen valuma-alueen pinta-ala on 155 000 km².


title: Columbia (joki)

text: Joen varrella sijaitsevia kaupunkeja ovat muun muassa Castlegar ja Trail Brittiläisessä Kolumbiassa, Vancouver Washingtonissa ja Portland Oregonissa.


title: Columbia (joki)

text:
Columbia on Pohjois-Amerikan suurin vesivoiman tuotantoon valjastettu joki. Sivujokineen se vastaa kolmasosaa Yhdysvaltojen vesivoimapotentiaalista. Koko joen Yhdysvaltojen alueella virtaava osuus on täysin vesivoimatuotannossa. Joen varrella sijaitsee useita suuria vesivoimaloita, joista suurin on Grand Couleen pato.
Grand Couleen ja Bonnevillen patojen rakentaminen oli tärkeää Yhdysvaltojen menestyksele toisessa maailmansodassa, sillä lentokoneisiin käytetyn alumiinin tuottamiseen tarvittiin runsaasti sähköä.Aakkosjärjestyksessä:


title: Rovaniemen markkinoilla

text: Rovaniemen markkinoilla on Jorma Nortimon ohjaama vuonna 1951 valmistunut suomalainen elokuva. Sen jatko-osa on elokuva "Hei, rillumarei!".


title: Rovaniemen markkinoilla

text: Elokuvaa voitaneen pitää eräänlaisena merkkipaaluna suomalaisessa viihdekulttuurissa ja puutteistaan huolimatta merkittävänä teoksena. Elokuvan aihepiiri kumpusi sotienjälkeisen viihteennälän synnyttämästä kuplettiperinteestä, jolla pyrittiin keventämään monestikin ankaraa ja vakavahenkistä arkea. Työn ja raskaiden sotavuosien näännyttämälle kansalle haluttiin jälleenrakennuksen lomassa tarjota hetkeksi iloa ja vaihtelua.


title: Rovaniemen markkinoilla

text: Elokuva sai aiheensa Reino Helismaan laulunsanoituksesta "Rovaniemen markkinoilla", ja se oli Helismaan ensimmäinen käsikirjoitus. Elokuva on siinäkin mielessä merkittävä, että laulun kertosäkeen mukaan sai nimensä kokonainen rillumarei-kulttuuri.


title: Rovaniemen markkinoilla

text: Reino Helismaa laati elokuvan käsikirjoituksen ollessaan kiertueella Kainuussa ja Pohjois-Pohjanmaalla Esa Pakarisen ja Jorma Ikävalkon kanssa keväällä 1951. Toivo Kärki kirjoitti 106-sivuisen käsikirjoituksen puhtaaksi ja lähetti sen nähtäväksi Suomen Filmiteollisuus (SF):n toimitusjohtajalle T. J. Särkälle. Kärki oli jo ennenkin säveltänyt elokuvamusiikkia SF:lle ja tutustuttanut Särkän Helismaahan, Pakariseen ja Ikävalkoon vietyään tämän katsomaan kolmikkoa Tapanilan työväentalolle maaliskuussa 1951. Kärki toivoi elokuvan ohjaajaksi Matti Kassilaa tai Edvin Lainetta, mutta Kassila kieltäytyi eikä Särkkä ilmeisesti edes kysynyt Laineelta tämän suostumusta. Särkkä valitsi ohjaajaksi silloisen Turun Kaupunginteatterin johtajan Jorma Nortimon. Vuotuan Villen rooliin Särkkä pestasi Veikko Uusimäen eikä Kärjen ehdottamaa "Rovaniemen markkinoilla" -jenkan levyttänyttä Kauko Käyhköä, joka ei saanut lopulta mitään osaa elokuvasta. SF:n näyttelijöitä hämmästytti eniten se, että tulevan elokuvan pääroolit oli annettu kolmelle amatöörille, joista kukaan ei ollut heille edes nimeltä tuttu. Toivo Kärki tiesi Särkän olevan täysin epämusikaalinen ja päättävän musiikin valinnasta pelkästään liikemiesvaiston varassa seuraamalla, miten ja missä kohdin yleisö reagoi esitykseen.


title: Rovaniemen markkinoilla

text: Kriitikko pitää tätä ensimmäistä rillumareikulttuuria edustavaa elokuvaa lajin parhaana. Elokuvan arvostus on aikaa myöten lisääntynyt, mutta aikalaisarvioijat ja koko kulttuuriväki suhtautui siihen legendaarisen kielteisesti. Esimerkiksi Aamulehden kriitikko Olavi Veistäjä kirjoitti: "”On toivotonta ja sitä paitsi paperin ja painomusteen haaskausta ryhtyä ruotimaan sitä tarkemmin. Elokuvafarssilla on tietysti oikeutuksensa, mutta sisällölle ja tekotavalle on asetettava edes jonkinlaiset minimivaatimukset. Kun sellaiset puuttuvat, ei filmi enää kuulu elokuva-arvostelun piiriin.”" Suomen Sosialidemokraatin kriitikko Eugen Terttula otsikoi oman arvionsa "Törky on törkyä": "”Rovaniemen markkinoilla -nimisen elokuvan käsitteleminen ei kuulu elokuva-arvostelijan tehtäviin. Se on siksi selvä diletanttien työ.”" Lisäksi Terttula kiitti Valtion elokuvatarkastamoa siitä, että se oli määrännyt "Rovaniemen markkinoilla" -elokuvan korkeimpaan veroluokkaan. Elokuvan suosion ja kritiikin välistä juopaa Terttula selitti sillä, että kansa ei ollut väärässä, mutta se oli johdettu harhaan "”Helismaan renkutusten ympärille huitaistuilla törkykasoilla”." Kerrontaa ei nykykriitikkokaan erityisemmin kehu, mutta ajankuvan tallentajana se on rehellinen kokonaisuus.


title: Rovaniemen markkinoilla

text: Kaverukset lähtevät Lappiin kullanetsintään. Alun hankaluuksien jälkeen sitä lopulta löytyykin, ja he matkustavat Rovaniemelle sitä myymään. Linja-automatkan aikana kullan sisältänyt reppu sekaantuu toiseen samanlaiseen ja kulta sen mukana.


title: Rovaniemen markkinoilla

text: Kaverusten saavuttua Rovaniemelle markkina-aikaan he ajautuvat asemalla paikallisten hämäräveikkojen jututettavaksi. Yksi heistä kähveltää lompakon Esa Pakarisen esittämän Severi Suhosen taskusta. Varkauden myöhemmin huomattuaan hän ei ole tapahtuneesta kovinkaan huolissaan, vaan tokaisee, että mennyt mikä mennyt. Reino Helismaan esittämä rahaton geologi on tällä välin huomannut kultarepun vaihtuneen toiseen mutta ei saa sanottua asiaa muille. Hän jää keräämään rohkeutta kertoa asiasta muiden lähtiessä markkinoille huvittelemaan.


title: Rovaniemen markkinoilla

text: Aiemmin kohdatut hämäräveikot ovat tietoisia kaverusten kullasta ja suunnittelevat sen anastamista vaihtamalla reput keskenään tietämättä lainkaan, että näin on jo tapahtunut ja että kulta-aarre nököttää heidän jalkojensa juuressa lattialla. Reput onnistutaan vaihtamaan, jolloin kulta konnien tietämättä palautuu oikeille omistajilleen. Kaverukset menevät lopussa pankkiin vaihtamaan kullan rahaksi.


title: Hugo Weaving

text: Hugo Wallace Weaving (s. 4. huhtikuuta 1960 Ibadan, Nigerian siirtomaa ja protektoraatti) on australialainen näyttelijä, joka tunnetaan muun muassa rooleistaan "Matrix"-elokuvien agentti Smithinä sekä "Taru sormusten herrasta" -trilogian Elrondina.


title: Hugo Weaving

text: Weaving syntyi Nigeriassa englantilaisille vanhemmille, mutta perhe muutti takaisin Englantiin jo vuotta myöhemmin. Sieltä he muuttivat Australiaan, takaisin Englantiin, Etelä-Afrikkaan ja jälleen takaisin Englantiin ennen kuin asettuivat pysyvästi Australiaan vuonna 1976. Muuton jälkeen Weavingin vanhemmat erosivat.


title: Hugo Weaving

text: Weavingillä on kaksi lasta pitkäaikaisen avovaimonsa Katrina Greenwoodin kanssa.


title: Homo rhodesiensis

text: Rhodesianihminen ("Homo rhodesiensis") oli mahdollinen ihmislaji, jonka kallo löydettiin Pohjois-Rhodesiassa (nykyisin Sambia) sijaitsevasta rauta- ja sinkkikaivoksesta. Löydön teki 1921 sveitsiläinen kaivostyöntekijä Tom Zwiglaar. Kallon lisäksi löydettiin toisen yksilön yläleuka, sääriluu, ristiluu ja paloja reisiluusta.


title: Homo rhodesiensis

text: Rhodesianihminen eli 125 000–400 000 vuotta sitten. Laji oli heidelberginihmisen tapainen nykyihmisen edeltäjä, jonka kallo muistutti neandertalinihmisen kalloa ja aivokoppa oli nykyihmisen ja neandertalinihmisen välimaastosta. Rhodesianihmisen aivotilavuus oli 1 300 cm. Rhodesianihmistä on joskus virheellisesti väitetty hyvin vanhaksi, jopa 1,75–2,5 miljoonan vuoden ikäiseksi.


title: Homo rhodesiensis

text: Useimmat nykyiset tutkijat uskovat rhodesianihmisen kuuluneen heidelberginihmisten ryhmään, mutta on myös ajateltu sen kuuluvan arkaaiseen "Homo sapiens" -ryhmään ja ehdotettu nimeä "Homo sapiens rhodesiensis".


title: Judd

text: Judd oli Formula 1-sarjassa kausina 1988–1992 käytetty moottori.


title: Judd

text: Judd tuli ensimmäistä kertaa F1-sarjaan vuonna 1988 kolmen tallin moottorinvalmistajana. Tallit olivat edellisen kauden mestaritalli Williams, sekä March ja Ligier. Ensimmäisen kilpailun saldo ei ollut huikea, koska ainoa maaliin päässyt Judd-moottoria käyttänyt kuljettaja Stefan Johansson oli yhdeksäs jääden kolme kierrosta voittaja Alain Prostista. Yhdeltä hajosi kytkin, toiselta vaihdelaatikko, ja lopuilta kolmelta moottori. Ensimmäisen pisteen Judd-moottorille toi Williamsin Riccardo Patrese, kun hän oli kuudes kauden kolmannessa GP:ssä Monacossa. Vuonna 1989 Judd toimitti moottoreita neljälle tiimille: Marchille jo toista kautta, sekä uusina tiimeinä EuroBrunille, Brabhamille ja Lotukselle. Juddin lyhyen historian parhaimmat saavutukset olivat neljä 2. sijaa, joista kolme vuonna 1988 ja yksi 1990, neljä 3. sijaa, (yksi 1988, kaksi 1989, sekä yksi 1991) sekä kolme nopeinta kierrosta.


title: Homo georgicus

text: Homo georgicus eli georgianihminen on ihmislaji, jota ehdotettiin käteväihmisen ja pystyihmisen välimuodoksi Georgiasta 1999 ja 2001 löydettyjen pääkallojen ja hampaiden perusteella. Osittainen luuranko löydettiin 2001. Fossiilit ovat n. 1,8 miljoonaa vuotta vanhoja.


title: Homo georgicus

text: Aluksi tutkijat luulivat kymmeniä pääkalloja löydettyään niiden kuuluvan afrikanihmiselle, mutta niiden poikkeava koko sai tutkijat harkitsemaan uutta lajia, "Homo georgicusta", joka olisi käteväihmisen seuraaja ja aasialaisen pystyihmisen edeltäjä.


title: Homo georgicus

text: Laji oli ensimmäinen alkuihminen, joka saapui Eurooppaan. Ihmislaji kehittyi Afrikassa noin 1,8 miljoonaa vuotta sitten. Lajin aivotilavuus oli 600 kuutiosenttimetriä, ja se oli pienikokoinen. Lajin luultiin olevan pienikokoisin ennen kuin floresinihminen löydettiin Indonesiasta, Floresin saarelta. Laji saapui Eurooppaan mahdollisesti n. 800 000 vuotta ennen pystyihmistä.


title: Wolfgang Kramer

text: Wolfgang Kramer (s. 29. kesäkuuta 1942) on saksalainen insinööri. Hän on tunnettu lauta- ja korttipelien suunnittelijana. Vuodesta 1989 hän on toiminut päätoimisena pelisuunnittelijana ja hänen suunnittelemansa pelit ovat saaneet useita palkintoja. Kramer työskentelee tavallisesti yhteistyössä muiden pelisuunnittelijoiden kanssa, joista tunnetuimpia ovat olleet Richard Ulrich ja Michael Kiesling.


title: Wolfgang Kramer

text: Kramerin suunnittelemia pelejä on julkaistu yli sata.


title: Wolfgang Kramer

text: Pelit, jotka ovat saaneet sekä Spiel des Jahres että Deutscher Spiele Preis -palkinnot.


title: Verdun

text: Verdun (muinaissaksa: "Wirten", kaupungin virallinen nimi ennen vuotta 1970 oli "Verdun-sur-Meuse") on Meusen departementissa Lorrainen alueella Koillis-Ranskassa sijaitseva kaupunki. Vuonna 2002 kaupungissa oli 19 400 asukasta. Kaupungin maapinta-ala on 31,03 neliökilometriä. Kaupunki on antiikin aikainen, aluksi gallialaisten perustama, mutta roomalaistui myöhemmin. Kaupungin latinankielinen nimi oli "Verodunum". Neljänneltä vuosisadalta asti kaupungissa on sijainnut piispanistuin. Vuonna 843 kaupungissa solmittu Verdunin sopimus jakoi frankkien valtakunnan kolmeen osaan Kaarle Suuren pojanpoikien kesken. Verdun kuului Lotharingiaan ja siitä kuten koko Lorrainesta tuli kiistakapula Ranskan ja Saksan välillä yli tuhannen vuoden ajaksi. Ensimmäisen maailmansodan aikana vuonna 1916 kaupungin alueella käytiin tuhoisa Verdunin taistelu.


title: Villin Pohjolan kulta

text: Villin Pohjolan kulta (1963) on Aarne Tarkaksen käsikirjoittama ja ohjaama elokuva. Elokuva on vuonna 1955 valmistuneen elokuvan "Villi Pohjola" jatko-osa. Sarjaan tehtiin kolmaskin osa nimeltä "Villin Pohjolan salattu laakso" (1963). Neljäs osa, työnimeltään "Korven kostajat", jäi suunnitteluasteelle. "Villin Pohjolan kulta" on kuvattu elo-syyskuussa 1962 Kuusamossa. . Elokuvan on tuottaja on Toivo Särkkä ja tuotantoyhtiö Suomen Filmiteollisuus.


title: Villin Pohjolan kulta

text: Elokuvassa on paljon aineksia vanhoista lännenelokuvista Lapin kultaryntäyksen aikoihin hiukan parodisestikin sovellettuna, mutta tapahtuma-aikaa ei elokuvassa määritellä. Tapahtumat sijoittuvat paikkaan, jota ”ei löydy Maanmittaushallituksen kartoista, mutta jokaisen romantiikkaa ja seikkailuja rakastavan ihmisen mielikuvituksesta se sitä varmemmin voi löytyä”.


title: Villin Pohjolan kulta

text: Vornan veljekset (Åke Lindman, Helge Herala ja Vili Auvinen) ovat saapuneet pankinjohtajan ja saluunanpitäjän vallassa olevaan kaupunkiin, jossa on käynnissä monenlaista vehkeilyä. Veljekset joutuvat hankaluuksiin, sillä heitä epäillään vuosia aiemmin tapahtuneesta ryöstömurhasta. Elokuvassa on nuorimman veljen (Vili Auvinen) ja Karin Jäärän (Tamara Lund) romanssi, jonka vaikeutena on, että Karin on jo luvattu toiselle miehelle. Veljekset selvittelevät elokuvassa välejään niin virkavallan kuin Pohjolan väenkin kanssa.


title: Kenyanthropus platyops

text: Kenyanthropus platyops eli kenianesi-ihminen oli noin 3,5–3,3 miljoonaa vuotta sitten elänyt varhainen apinaihminen. Lajin kallon pieniä sirpaleita löysi brittiläinen paleontologi Meave Leakey 1998 ja 1999 Keniasta Turkanajärven länsipuolelta. Samasta kerrostumasta on löytynyt myös alaleuka, hampaita ja lisää kallon sirpaleita, joiden kaikkien uskotaan kuuluvan samalle lajille kuin kallokin. Kallon huonon kunnon vuoksi kaikki tutkijat eivät ole yhtä mieltä siitä, että kyseessä on uusi suku ja laji, vaan että kyse on afarinapinaihmisestä. Jotkut haluavat sijoittaa sen sukuun "Paranthropus" tai "Homo".


title: Kenyanthropus platyops

text: Merkittävintä lajissa on sen litteä naama, jonka aiemmin uskottiin kehittyneen noin 2 miljoonaa vuotta sitten. Laji mahdollisesti kilpaili samaan aikaan "Australopithecus"-lajien kanssa, ja se vaikuttaisi sopivan ihmisten kehityslinjaan paremmin kuin muut aikansa lajit, joiden aiemmin epäiltiin edeltäneen sukua "Homo". Lajin löytyminen vahvisti sitä käsitystä, että sen aikalainen afarinapinaihminen ei olekaan ihmisen esi-isä. Kenianesi-ihmisen suhdetta ihmisen kehityslinjaan ei kuitenkaan vielä tiedetä varmasti. Jos se osoittautuu ihmisen kantamuodoksi, useimmat Australopithecukset eivät sitä silloin voisi olla.


title: Kenyanthropus platyops

text: Lajin kasvojen piirteet ovat kehittyneet, mutta aivokopan muoto ja rakenne on alkeellinen. Aivotilavuus on luultavasti korkeintaan vain 400 kuutiosenttimetriä. Poskiluut ovat suuret ja litteät ja sijaitsevat hyvin edessä leukoihin nähden. Etu- ja kulmahampaat ovat melko pienet. Laji onkin näyttänyt ihmismäisemmältä kuin esimerkiksi sen aikalainen afarinapinaihminen. Sen asennosta ja liikkumistavasta ei tiedetä mitään.


title: Deutscher Spiele Preis

text: Deutscher Spiele Preis on saksalainen pelipalkinto, jolla palkitaan kymmenen parasta kuluneen vuoden aikana julkaistua lautapeliä. "Die Pöppel-Revuen" -lehti aloitti palkinnon jakamisen perinteen vuonna 1990. Voittajat julkistetaan lokakuussa Essenin pelimessuilla.


title: Deutscher Spiele Preis

text: Toisin kuin toinen merkittävä saksalainen pelipalkinto Spiel des Jahres, Deutscher Spiele Preis on lautapeliharrastajien valitsema palkinto. Ehdokkaiksi käyvät kaikki lautapelit. Alkujaan äänet kerättiin alan liikkeiden, lehtien ja pelikerhojen sekä pelialan ammattilaisten kautta, mutta sittemin kuka tahansa on voinut osallistua äänestykseen verkossa olevan lomakkeen avulla. Kilpailussa menestyvät harrastajien suosiossa olevat pelit.


title: Deutscher Spiele Preis

text: 2017 - 2016 - 2015 - 2014 - 2013 - 2012 - 2011 - 2010 - 2009 - 2008 - 2007 - 2006 - 2005 - 2004 - 2003 - 2002 - 2001 - 2000 - 1999 - 1998 - 1997 - 1996 - 1995 - 1994 - 1993 - 1992 - 1991 - 1990


title: Sahelanthropus tchadensis

text: Sahelanthropus tchadensis eli sahelinapinaihminen oli simpanssia muistuttava varhaisin ihmisapina, jonka arvellaan kävelleen lähes täydellisessä pystyasennossa. Osa paleontologeista tukee näkemystä, jonka mukaan löydetty "S. tchadensis" -fossiili eli ”Toumaë” on ihmisten ja simpanssien yhteinen edeltäjä. Osa taas pidättäytyy arvioissaan, kunnes lisää fossiileja löytyy.


title: Sahelanthropus tchadensis

text: Laji eli noin 6–7 miljoonaa vuotta sitten myöhäisellä mioseenikaudella. Lajin löysi Ahounta Djimdoumalbaye Tšadissa tehtyjen kaivausten yhteydessä vuonna 2001. Löytöpaikka oli aluetta, joka on aikoinaan ollut metsäinen suuren järven ranta. Pääkallon alapuolisia luita ei ole löydetty. Löydettyjä fossiileita olivat pieni kallo, viisi leukaa ja muutamia hampaita, joissa oli esi-ihmismäisiä piirteitä. Kasvoissa oli myös ihmismäisiä piirteitä, joita ei ole kovinkaan paljoa havaittavissa muilla ihmisapinoilla. Lajin aivotilavuus 360–340 cm³ on lähellä simpanssien aivotilavuutta.


title: Sahelanthropus tchadensis

text: Rekonstruktoimalla kallo tietokoneella on niskalihasten kiinnittymispaikkojen perusteella lajin päätelty liikkuneen mahdollisesti lähes täydessä pystyasennossa. Perusteena on myös kallossa oleva niska-aukko, joka on soikea niin kuin pystyssä kävelevällä ihmisellä, ei pyöreä kuten simpansseilla, tosin se on apinamaiseen tapaan takana. Pienten kulmahampaiden ulkonäkö kertoo, että olento ei ollut hedelmänsyöjä..


title: Sahelanthropus tchadensis

text: Laji on nykyisellä tietämyksellä vanhin tiedossa oleva ihmisten kaukainen sukulainen sen jälkeen kun nykyisten simpanssien sukuhaara erosi ihmisistä. Täyttä varmuutta ei kuitenkaan ole, koska löytö sekoittaa molekyylikellon arvioimia lajien haarautumisten aikoja. Jotkut tutkijat ovat esittäneet, ettei se ole simpanssien eikä ihmisten esi-isä, vaikkakin anatomisesti se olisi täysin mahdollista.


title: Orrorin tugenensis

text: Orrorin tugenensis eli tugeninapinaihminen oli varhainen ihmisapina, jota pidetään toiseksi vanhimpana mahdollisena ihmisten esi-isänä. Se on ainut sukuunsa sijoitettu laji. "Orrorin tugenensis" eli noin 6,1–5,8 miljoonaa vuotta sitten mioseenikaudella. Tähän asti löydetyt fossiilit ovat kuuluneet ainakin viidelle eri yksilölle. Reisiluun perusteella on päätelty sen kävelleen pystyasennossa ja olkaluu viittaa siihen että laji pystyi kiipeilemään puissa. Hampaiden perusteella ruokavalio oli samankaltainen kuin nykyisillä ihmisillä, ja laji todennäköisesti söi paljon kasviksia ja satunnaisesti lihaa. "Orrorin tugenensis" oli noin nykyisten simpanssien kokoinen.


title: Orrorin tugenensis

text: Lajin fossiilit löydettiin vuonna 2000 Keniasta. Löydön tehnyt tutkija esittää nykyisten apinoiden ja ihmisen eronneen 7 miljoonaa vuotta sitten, mikä eroaa jonkin verran molekyylikellon arvioimista luvuista.


title: Orrorin tugenensis

text: Laji muistuttaa nykyisiä esi-ihmisiä enemmän kuin "Australopithecus afarensis", varhainen eteläapina, joita pidetään ihmisten esi-isinä, ja kaiken lisäksi "Orrorin tugenensis" on elänyt yli 1,5 miljoonaa vuotta aikaisemmin. Tämän vuoksi "Australopithecus"-sukua on esitetty ihmisten kehityspuun sivuhaaraksi. Laji eli metsäisellä alueella eikä savannilla, missä nykytutkimuksen valossa on päätelty varhaisten ihmisten ja pystyasentoisen kävelytyylin kehittyneen.


title: Orrorin tugenensis

text: Löytäjäryhmää johti ristiriitainen pariskunta Brigitte Senut ja Martin Pickford Pariisin Muséum national d'histoire naturellesta.


title: Ubongo

text: Ubongo on Grzegorz Rejchtmanin suunnittelema vuonna 2003 julkaistu lautapeli. Pelissä on tarkoitus ratkaista määräajassa tehtävä, nopeimmin ratkaisun löytänyt saa parhaat asemat jatkoon.


title: Ubongo

text: Pelissä on afrikkalainen taustatarina. Pelaajat yrittävät hankkia jalokiviä kohdaten erilaisia viidakosta tai savannilta tuttuja eläimiä tai esineitä.


title: Ubongo

text: Ubongon pelimekaniikka on abstraktia ongelmanratkaisemista, joka muistuttaa tietokonepeliklassikko Tetristä. Jokaisella pelaajalla on valikoima erimuotoisia paloja. Kierroksen alussa pelaajat ottavat itselleen pelilaudan, jossa on alue paloja varten. Valittu määrä paloja on saatava sopimaan pelilaudan alueeseen tiimalasin juostessa.


title: Ubongo

text: Ensimmäiseksi ongelman ratkaissut pelaaja saa valita itselleen jalokiviä ensimmäisenä. Kaikki pelaajat, jotka ratkaisivat ongelman ennen ajan loppuun kulumista, saavat kaksi vierekkäistä jalokiveä järjestetyltä jalokivilaudalta. Usean kierroksen jälkeen pelin voittaa pelaaja, jolla on eniten samanvärisiä jalokiviä. Tämän saavuttamiseksi usein ensimmäisenä jalokiviä valitsemaan päässyt pelaaja on parhaassa asemassa.


title: Junkers Ju 90

text: Junkers Ju 90 oli saksalainen nelimoottorinen Lufthansalle suunniteltu matkustajakone. Se perustui prototyyppiasteelle jääneeseen Junkers Ju 89 -pommikoneeseen. Luftwaffe käytti Ju 90 -koneita sotilaskuljetuksiin toisen maailmansodan aikana. Koneita rakennettiin 17 kappaletta.


title: Varhaispaleoliittinen kausi

text: Varhaispaleoliittinen kausi eli alapaleoliitti oli kaikkein varhaisin kivikausi noin 2,8 miljoonaa - 250 000 vuotta sitten. Kauden alussa tehtiin alkeellisia vierinkivityökaluja ehkä jo 2,6 - varmemin 2 miljoonaa - vuotta sitten. Hieman myöhemmin opittiin valmistamaan kaksipuolisesti iskettyjä pisaranmuotoisesta käsikirveitä, joiden teossa oli jo jonkinlaista suunnittelua. Kaudella saatettiin asua majassa ja osattiin käsitellä tulta, mutta täysin varmaa tämä ei ole.


title: Varhaispaleoliittinen kausi

text: Varhaispaleoliittisella kaudella kehittyi Afrikassa ihmislajeja, kuten "Homo habilis" ja "Homo erectus". Ne saapuivat yksi toisensa jälkeen Aasiaan ja Eurooppaan, jonka pohjoisosassa olivat alkaneet suuret jääkaudet. "Käteväihminen" "Homo habilis" osasi tehdä kivestä alkeellisia vierinkivityökaluja.


title: Varhaispaleoliittinen kausi

text: Ilmeisesti "Homo erectus" tai sen edeltäjä loi Acheulin kulttuurin, joka pysyi kauan muuttumattomana. Kulttuuri tunnistetaan kaksipuolisesti isketystä pisaramaisesta käsikirveestä.


title: Varhaispaleoliittinen kausi

text: Noin 900 000–700 000 vuotta sitten ilmestyi heidelberginihminen. Se oli jo melko kehittynyt, se osasi esimerkiksi käsitellä tulta noin 750 000–500 000 vuotta sitten. Ihmisen evoluutio jatkui varhaispaleoliittisella kaudella sen myöhäisvaiheessakin katkeamatta. "Homo erectuksen" ja "Homo sapiens"in välissä elivät muun muassa Swanscomben ihminen, Steinheimin ihminen, Tautavelin ihminen ja Vertesszollosin ihminen ("Homo palaeohungaricus"). On löydetty työkaluja, jotka on valmistettu käsin jo 800 000 vuotta sitten.


title: Varhaispaleoliittinen kausi

text: Varhaispaleoliittinen kausi päättyi neandertalinihmisen levittäytymiseen noin 120 000 vuotta sitten. Nykyihminen kehittyi Afrikassa ehkä jo 200 000-100 000 vuotta sitten.


title: Varhaispaleoliittinen kausi

text: Suuret jääkaudet ilmestyivät kuvaan joskus 900000 vuotta sitten varhaispaleoliittisen kauden aikana.


title: Jere (sarjakuva)

text: Jere (Zits) on Jerry Scottin käsikirjoittama ja Jim Borgmanin piirtämä sarjakuva, joka kertoo teini-ikäisestä Jere Tuunasesta, hänen perheestään ja ystävistään. Strippiä alettiin julkaista heinäkuussa 1997. Suomessa Jere ilmestyy strippeinä sanomalehdissä, ja Arktinen Banaani on julkaissut sarjakuva-albumeita.


title: Jere (sarjakuva)

text: Jerry Scott kirjoittaa myös Baby Blues -nimistä sarjakuvaa.


title: Madame Tussauds

text: Madame Tussauds on Lontoossa sijaitseva vahakabinetti. Kabinetissa on esillä lukuisia tunnetuista henkilöistä tehtyjä vahanukkeja. Nykyään Madame Tussaudsin vahakabinetteja on lisäksi Amsterdamissa, Hongkongissa, Las Vegasissa, Berliinissä, New Yorkissa, Shanghaissa ja Washingtonissa. Elokuussa 2009 avattiin vahakabinetti myös Hollywoodissa. Madame Tussauds on maailman tunnetuin vahakabinetti.


title: Madame Tussauds

text: Kabinetin perustaja Madame Tussaud (1761–1850), syntyään Marie Grosholtz, tutustui vahamallien tekoon työskennellessään Strasbourgissa lääkäri Philippe Curtiuksen taloudenhoitajana.


title: Madame Tussauds

text: Ranskan suuren vallankumouksen aikana Marie pakotettiin tekemään kuolinnaamioita giljotiinilla mestattujen, kuten Charlotte Cordayn ja Maximilien Robespierren, päistä. Hän meni naimisiin insinööri Francois Tussaud’n kanssa, mutta erosi tästä myöhemmin.


title: Madame Tussauds

text: Napoleonin sotien melskeessä rouva Tussaud joutui siirtymään vahanukkeineen Britanniaan, missä hän kiersi alkuun esittelemässä työnantajaltaan perimäänsä kokoelmaa. Vuonna 1835 hän perusti Lontooseen Baker Streetille pysyvän näyttelyn, joka muutti Tussaudin pojanpojan siirtämänä nykyiselle paikalleen Marylebone Streetille vuonna 1884.


title: Madame Tussauds

text: Vahakabinetissa ovat esillä muun muassa Elvis Presley ja Elisabet II. Siellä on myös erityinen kauhuosasto, joka sisältää muun muassa sarjan kuuluisien murhaajien vahakuvia, alkaen vaimonsa murhanneesta tohtori Crippenistä aina Lee Harvey Oswaldiin.


title: Madame Tussauds

text: Muuan kuuluisa kohde on Tableaux-ullakkohuone, jossa prinsessa Ruusunen nukkuu vuoteellaan; nuken sisällä on kone, joka saa rintakehän kohoilemaan niin, että prinsessa näyttää todella nukkuvan. 1960-luvun lopussa kabinettiin pääsivät myös viihdemaailman kuuluisuudet.


title: Madame Tussauds

text: Myös Trafalgarin taistelusta on oma kaksikerroksinen asetelmansa.


title: Moustier-kulttuuri

text: Moustier-kulttuuri oli kivikautinen kulttuuri, joka yleensä yhdistetään neandertalinihmisiin Euroopassa, Aasian länsiosissa ja Pohjois-Afrikassa jääkauden aikana noin 40 000 vuotta sitten. Kulttuurille ovat tunnusomaisia käsikirveet, joita valmistettiin lohkomalla kiviä.


title: Minimoni

text: Minimoni () oli japanilainen popyhtye ja idoliryhmä. Se muodostettiin suuremman Morning Musume -yhtyeen jäsenistä ja se oli osa Hello! Project -kollektiivia.


title: Minimoni

text: Kaikki Minimonin jäsenet olivat alle 150 cm:n pituisia. Alun perin yhtyeessä oli neljä jäsentä: Mari Yaguchi, Nozomi Tsuji, Ai Kago ja Coconuts Musume -yhtyeen Mika Todd. Ensimmäiset singlensä se julkaisi vuonna 2001. Myöhemmin ryhmään liittyi myös Ai Takahashi.


title: Minimoni

text: Minimoni oli olemassaolonsa ajan yksi Morning Musumen suosituimmista alaryhmittymistä vaihtelevan ja värikkään tyylinsä ja riehakkaiden esitystensä vuoksi. Yhtyeen musiikki oli hiukan lapsellista, kokeilevaa ja iloista poppia.


title: Menšikov

text: Menšikov (, Suomen aatelissa Menschikoff) oli venäläinen ruhtinassuku, jonka eräs haara kuului 1800-luvulla myös Suomen aateliin. Se oli Suomen ainoa ruhtinaallinen aatelissuku, mutta suomalainen haara sammui vuonna 1893.


title: Menšikov

text: Suku polveutui Inkerin ensimmäisestä herttuasta, venäläisestä valtiomiehestä ja sotilaasta Aleksandr Danilovitš Menšikovista, joka oli alhaista syntyperää. Suomen aateliin suku liitettiin heinäkuussa 1833, kun silloinen Suomen kenraalikuvernööri ja Venäjän meriministeri Aleksandr Menšikov introdusoitiin Suomen ritarihuoneelle nimellä "Menschikoff". Hänelle lahjoitettiin vuonna 1842 myös Anjalan sääntöperintötila.


title: Menšikov

text: Suomalainen ruhtinassuku sammui Aleksandr Menšikovin ainoan pojan, kenraali Vladimir Menšikovin kuollessa Saksassa 27. syyskuuta 1893.


title: Vice City

text: Vice City on "Grand Theft Auto" -pelisarjan fiktiivinen kaupunki, joka perustuu Miamin kaupunkiin Floridassa. Kaupungista on nähty kaksi versiota pelisarjan eli sukupolvissa:


title: Vice City

text: "Grand Theft Auto" -pelin versio on maantieteellisesti hyvin samankaltainen Miamin kanssa. "" -versio (toimii tapahtumapaikkana myös "issa") koostuu kahdesta pääsaaresta sekä välissä olevista kolmesta pienemmästä saaresta. Tämä Vice City on ottanut paljon vaikutteita 1980-luvun Miamin kulttuurista.


title: Vice City

text: Flori Keysillä sijaitseva Vice City nauttii subtrooppisesta tai lähes trooppisesta ilmastosta, johon kuuluu ympäri vuoden paistava aurinko, satunnaiset voimakkaat tuulet ja vesisateet. "Grand Theft Auto: Vice Cityssä" ja "Grand Theft Auto: Vice City Storiesissa" osoitetaan kaupungin olevan alttiina hurrikaaneille, kuten Miami; "Vice Cityn" alussa sillat on suljettu julkiselta liikenteeltä, sillä hurrikaani Hermionen uskotaan lähestyvän kaupunkia. Samalla tavoin "Vice City Storiesissa" hurrikaani Gordyn uskotaan lähestyvän kaupunkia.


title: Vice City

text: "Grand Theft Auto: Vice Cityyn" verrattuna "Grand Theft Auton" versio Vice Citystä on maantieteellisesti lähempänä Miamia. Itäinen Miami, Fort Lauderdale ja ympäröivät alueet on nimetty ”Vice Beachiksi”, pohjoinen Miami Beach ja keskusta kulkevat nimellä ”Felicity”. Läntiseen Vice Cityyn kuuluu Miramire, Coral City, Greek Heights, Little Dominica, Little Bogota ja Richman Heights, joista jokainen edustaa Browardin ja Daden piirikuntia.


title: Vice City

text: Kaupunginosat ja alueet pelissä ovat:"Grand Theft Auto: Vice Cityn" kuvaama Vice City sijoittuu vuoteen 1986 ja on viittaus 1980-luvun Miamiin, joka oli tärkeä Etelä-Amerikasta tulleen kokaiinin kiertopiste tuohon aikaan. Tämä näkyy kaupungin huume- ja rikollisteemana, kuten myös uusina yläluokan liike-aloina ja asuntoina, joista ainakin jotkut on luultavasti perustettu huumekaupan avulla. Kaupunki sijaitsee myös samassa fiktiivisessä maailmassa kuin Liberty City ja San Andreaksen osavaltio. Vice Cityn osoitetaan tarkalleen ottaen sijaitsevan Floridan osavaltiossa, kun taas "Grand Theft Auto III" vihjasi sen sijaitsevan Miamin vieressä.


title: Vice City

text: Vice City koostuu kahdesta pääsaaresta ja kolmesta pienemmästä saaresta; kummatkin suuret saaret erottaa välissä oleva meri samalla tavalla kuin Biscayne Bay erottaa Miami Beachin ja Miamin mantereen oikeassa elämässä. Kumpikin pääsaari on jakaantunut muutamaan kaupunginosaan.


title: Vice City

text: Kaupungissa on neljä sairaalaa (kaksi kummallakin pääsaarella) ja neljä poliisiasemaa (kaksi kummallakin pääsaarella); nämä laitokset toimivat pisteinä joihin pelaaja ilmestyy kun hän kuolee tai kun hänet pidätetään. Kaupungissa on myös yksi paloasema ja sotilastukikohta. Toisin kuin Liberty Cityssä ja San Andreaksen osavaltiossa, Vice Cityssä ei ole junarataa tai metroa, ja kaikki saaret on kiinnitetty toisiinsa silloilla. Vaikka kaupungissa on paikalliset taksit kuten missä tahansa muussakin "GTA"-kaupungissa, Vice City oli sarjan ensimmäinen kaupunki, joka tarjosi toimivia taksipalveluja joilla pelaaja pääsi tehtävän epäonnistuttua taksilla pikaisesti paikkaan, jossa tehtävän saattoi aloittaa uudestaan. Myös yhdessä tehtävässä pelaaja voi matkustaa pientä maksua vastaan nopeasti Malibu Clubiin. Tätä toimintoa on käytetty myöhemmissä "GTA"-peleissä, kuten "Grand Theft Auto: San Andreasissa" ja "Grand Theft Auto: Liberty City Storiesissa".


title: Vice City

text: "Grand Theft Auto: Vice Cityn" alussa kulku läntiselle saarelle on katkaistu hurrikaanivaaran takia. Pelaajan alettua työskentelemään varoitukset poistuvat ja sillat avautuvat jälleen. "Grand Theft Auto: Vice City Storiesissa" taas kulku itäiselle saarelle on pysäytetty toisen hurrikaanivaaran takia.


title: Vice City

text: Vice Cityn itäinen saari, jota kutsutaan myös nimellä ”Vice City Beach” pelin tienviitoissa, on kuvattu kaupungin rikkaammaksi ja turistivilkkaammaksi puoleksi, jota hallitsevat pääasiassa ylä- ja keskiluokan liiketoimet, kuten myös kerrostalot, huoneistot ja rakennustyömaat. Itäinen saari tunnetaan myös laajasta hiekkarannastaan, ”Washington Beachista”, joka sijaitsee saaren itäpuolella ja joka kattaa lähes puolet saaren maa-alueesta. Saaressa läntisellä puolella on myös vesiväylä, joka kulkee myös läheisen Leaf Linksin vierestä. Itäinen saari perustuu selvästi Floridan Miami Beachiin.


title: Vice City

text: Ocean Beach on yläluokan turistikaupunginosa, jossa on muutama pilvenpiirtäjä ja monia matalampia loistopaikkoja. Kaupunginosa perustuu suoraan Ocean Driveen Miamin South Beachissa, ja se sijaitsee Vice Cityn kaakkoisosassa. Alueella on pääasiassa meren ja rannan läheisyydessä olevia asuntoja, hotelleja ja yläluokan liiketiloja. Kaupunginosassa on myös Art Deco Historic Districtin kaltainen rivi modernistisia ja Art Deco -tyylisiä rakennuksia; vieressä kulkeva tie mukailee Ocean Drivea, ja nämä kaksi muistuttavat suuresti oikeita esikuviaan arkkitehtuurin ja asettelun osalta. Rakennuksien ja rannan välillä on kasvillisuutta, kuten myös Lummus Parkissa oikeassa elämässä. Kaikkein kaakkoisimmassa osassa sijaitseva majakka jäljittelee Cape Florida lighthousea, Key Biscaynessa sijaitsevaa Miamin vanhinta rakennusta, joka on suosittu turistikohde.


title: Vice City

text: Ocean Beachin sisäosassa on kaupallisia rakennuksia ja asuntoja, mikä muistuttaa Miami Beachin lounaista osaa, länteen Collins Avenuesta (itse asiassa tie, joka Vice Cityssä jakaa Ocean Beachin kahteen osaan, muistuttaa Collins Avenueta joka jakaa puolestaan Miami Beachin kahteen osaan).


title: Vice City

text: Kaupunginosassa on venesatama nimeltä Ocean Bay Marina, joka jäljittelee suurta Alton Roadia pitkin kulkevaa venesatamaa Miami Beachilla, ja joka sijaitsee kaupunginosan länsipäässä. Ocean View Hospital -niminen sairaala, joka on luultavasti saanut nimensä lähellä avautuvasta merimaisemasta, sijaitsee Ocean Beachin koillispäässä. Lisäksi kahden sairaalan vieressä olevien korkeiden rakennuksien sisäänkäyntien edessä olevassa laatassa lukee ”Ocean Viewin lääketieteellisen säätiön tutkimus- ja kehityskeskus”, josta voi päätellä rakennuksien kuuluvan sairaalaan.


title: Vice City

text: Ocean Beachissa on myös muutamia muita huomioitavia ominaisuuksia. South Point Parkia jäljittelevä puisto sijaitsee Ocean Beachin eteläisessä päässä. Puiston lähellä meren puolella on puiston arkkitehtuuria ja muotoilua mukaileva talo, jossa on myös helikopterin laskeutumisalusta. Ocean Beachin pohjoisessa päässä oleva avokattoinen Washington Mall -ostoskeskus perustuu mahdollisesti Ball Harbour Shops -ostokeskukseen Bal Harbourin kylässä. Eräällä kadulla olevat rakennukset muistuttavat taloja vuoden 1983 "Scarface"-elokuvasta, etenkin elokuvan pahamaineisessa moottorisahakohtauksessa nähtyjä taloja.


title: Vice City

text: Washington Beach on kaupunginosa Ocean Beachin ja Vice Pointin välissä. Kaupunginosaan kuuluu Art Deco Historic Districtia muistuttavan kaupunginosan pohjoinen pääty, sisäosa ja eteläinen puolisko lännessä sijaitsevasta pienestä saaresta, jossa on kaksi rakennustyömaata ja muutamia muita asuntoja (joiden joukossa on rakennus, jossa on samanlainen hotellihuone kuin "Scarface - arpinaama" -elokuvan moottorisahakohtauksessa)


title: Vice City

text: Washington Beachissa on myös poliisiasema kaupunginosan pohjoispäässä, kuten myös toimisto eteläisellä laidalla. Washington Beach on myös yhdistetty Starfish Islandiin lyhyellä sillalla, joka alkaa Washington Beachin saaresta; kaksi kaupunginosaa yhdistävä silta jatkuu vielä toiselle pääsaarelle, missä se päättyy Little Havanan kulmaan. Kaupunginosa on luultavasti saanut nimensä Washington Avenuesta, merkittävästä Miami Beachin tiestä.


title: Vice City

text: Vice Point on Vice Beachin keskiluokan asuinaluetta, peittäen loput saaren pohjoisosasta. Kaupunginosa sisältää isoja rantaa pitkin rakennettuja asuinrakennuksia ja hotelleja, kuten myös keskikokoisia koteja ja pienempiä asuinyhteisöjä sisäosassa. Tämä järjestys muistuttaa Miami Beachin Collins Avenuen kaavoitusta ja asuinjärjestystä.


title: Vice City

text: North Point Mall (Vice Point Mall "Grand Theft Auto: Vice City Storiesissa"), Vice Pointin pohjoispäässä sijaitseva suuri ostoskeskus, johon pelaaja pääsee sisälle, on parodia Miamin Aventura Mallista. Sen sijainti itäisen saaren kaikkein pohjoisimmassa kohdassa on samankaltainen Aventura Mallin sijainti Miamin kaupunkialueen kaikkein koillisimmassa kohdassa. Ostoskeskuksen sommittelu, joka on tosin paljon pienempi, muistuttaa myös Aventura Mallia. North Point Mallin sisällä on muutama ruokapaikka, kaksi asekauppaa, vaatekauppa sekä muutamia muita kauppoja.


title: Vice City

text: Vice Pointissa sijaitsee myös Malibu Clubin yökerho, joka on mahdollista ostaa myöhemmin pelin edetessä. Poliisiasema ja sairaala sijaitsevat pohjoisemmassa osassa.


title: Vice City

text: Vice Cityn läntinen saari, jota kutsutaan myös Vice Cityn mantereeksi ("Vice City Mainland") pelin tienviitoissa, on kuvattu kaupungin vähemmän loistokkaaksi alueeksi, tosin kaupungin keskusta sijaitsee läntisen saaren pohjoispäässä. Läntisellä saarella on suurin osa kaupungin tehdastyöläisistä, kuten myös kaupungin lentokenttä ja satama saaren eteläpäässä. Keskellä sijaitsee kaksi kookasta maahanmuuttajien asuttamaa kaupunginosaa, joista toinen on melko rappeutuneessa kunnossa. Läntisen saaren itäouolella kulkee laaja neljäkaistainen Bayshore Avenue (nimi kerrotaan "Vice City Storiesissa"), joka kulkee eteläpään satamasta pohjoispään keskustan alkuosaan. Läntinen saari perustuu Miamin mantereeseen.


title: Vice City

text: Vice Cityn keskusta peilaa itsensä Miamin keskustasta, kummallakin alueella on eniten pilvenpiirtäjiä, toiset kaupallisia, toiset asumiseen tarkoitettuja. Keskustan, kuten oikean elämän vastakappaleensakin, uskotaan olevan Vice Cityn enemmän muodollinen ja taloudellisempi kaupunginosa, jossa on monia suuria toimistorakennuksia, joiden joukossa on myös kaupungin korkein rakennus, joka mahdollisesti perustuu Wachovia Financial Centeriin ja Bank of Americ Toweriin. Tämä rakennus ei ole huomattava pelkästään olemalla kaupungin korkein, mutta sen voi myös nähdä suurimmasta osasta Vice Cityä.


title: Vice City

text: Alueen läntisessä päässä on Hyman Memorial Stadium, jossa pidetään rock-konsertteja, autokilpailuja, romuralleja ja crossipyörällä ajettavia stunt-esityksiä. Stadion on myös kotiareena Vice City Mambas -nimiselle amerikkalaisen jalkapallon joukkueelle, johon kuului nykyinen autokauppias . Lisäksi keskustassa on metallimusiikkia soittavan V-Rockin radioasema, jonka sisällä on myös äänityshuone, jossa -bändin laulaja Jezz Torrent on äänittänyt kappaletta.


title: Vice City

text: Muita mielenkiintoisia paikkoja ovat Electronics District, Vice Cityn uutisten (Vice City News, VCN) pääkonttori, Greasy Chopper bikers’ -baari ja Love Fistin esiintymispaikka, joka sijaitsee vähän matkaa V-Rockin radioasemasta etelään. Hyman Memorial Stadiumin lähellä on myös nimetön hiekkaranta, mutta ranta on autio eikä siellä koskaan käy kukaan, mikä on täysi vastakohta Washington Beachille ja Ocean Beachille. Keskustassa on poliisiasema, sairaala ja kaupungin ainoa paloasema. Yksi keskustan pääteistä (joka kulkee pizzerian ja Love Fistin esiintymispaikan ohi) on nimeltään Hoarmount Avenue.


title: Vice City

text: Miamin Little Havanaa jäljittelevää Vice Cityn Little Havanaa asuttavat pääasiassa espanjaa puhuvat kuubalaiset. Aluetta hallitsee Kuubalaisjengi (nimi "Vice City Storiesissa" on Los Cabrones), jota johtaa isänsä kahvilasta, joka sijaitsee Little Havanan lounaispäässä. Little Havana ja Little Haitin läheisyydestä johtuen Kuubalaisjengin ja Haitilaisjengin välillä on satunnaisia tappeluita ja aseellisia yhteenottoja kahden kaupunginosan rajalla olevilla alueilla.


title: Vice City

text: Poliisiasema sijaitsee Little Havanan kaakkoispäässä, kuten myös sairaala kaupunginosan itäpuolella. Myös Cherry Popperin jäätelötehdas sijaitsee valtatien vieressä.


title: Vice City

text: Myös Little Haiti on saanut viitteitä oikeasta Miamin kaupunginosasta, ja sitä asuttavat pääosin haitilaiset sekä Haitilaisjengi. Jengiä johtaa Auntie Poulet pienestä puumökistään, joka sijaitsee muiden puutalojen seassa keskellä Little Haitia. Jengin liotintehdas, joka sijaitsi Little Haitin läntisellä puolella, tuhoutui Kuubalaisjengin väijytyksessä, johon myös Tommy Vercetti osallistui. Little Haiti on nähtävästi enemmän rappeutunut kuin Little Havana; kadujen varsilla on huonosti hoidettuja rakennuksia, köyhiä liiketoimia ja pienempiä koteja kuin Little Havanassa.


title: Vice City

text: Suuri kirjapaino, jonka Tommy Vercetti juoneen kuuluen myöhemmin ostaa väärentääkseen rahaa, sijaitsee Little Haiti ja Little Havanan rajalla. koti ja asevarasto sijaitsee Little Haitin luoteispäässä. Myös paikallinen taksifirma, Kaufman Cabs, toimii Little Haitissa, Auntie Pouletin asunnon lähellä.


title: Vice City

text: Vice Cityn lentokenttä tunnetaan nimellä Escobar International Airport (EIA), lyhemmin Escobar International. Vaikka lentokentän sijanti Little Havanan vieressä on hieman samankaltainen Miamin kansainvälisen lentoaseman kanssa, lentokentän rakenteet ja asettelu eivät vaikuta perustuvan mihinkään Miamin lentokenttään. Lisäksi kaikki Miamin lentokentät ovat sisämaassa, mutta EIA sijaitsee niemimaalla.


title: Vice City

text: EIA koostuu kahdesta terminaalista, pohjoisessa oleva on pääasiassa tavallinen kulmikas terminaali, johon kuuluu lisäksi maan alapuolella olevat sisäänkäynnit, kun taas etelässä oleva terminaali on enemmän erottuva aaltoilevine kattoineen ja maasta kattoon kohoavine ikkunoineen, jotka avaavat näköalan lentökentän eteläiseen ilmatilaan. Rakennuksia erottaa nurmikko ja parkkipaikka, eikä tiedetä, ovatko terminaalit yhteydessä toisiinsa jollain muulla tavalla kuin tiellä. Lentokentästä pohjoiseen niemimaalla on Fort Baxterin lentotukikohta.


title: Vice City

text: EIA:sta kaakkoon on Vice Port (myös nimellä VicePort pelin tienviitoissa), kaupungin satama, joka on mahdollisesti jäljitelmä Miamin satamasta. Satama sijaitsee lahden eteläkärjessä, samoin kuin Miamin satama Biscayne Bayssa. Vice Port on kuitenkin mantereella, kun taas Miamin satama sijaitsee saarella, joka peittää suurinta osaa Biscayne Bayn eteläisestä sisäänkäynnistä. Lisäksi Vice Portissa on keskittynyt ainoastaan rahdin kuljettamiseen, eikä siellä ole risteilijälaivoja, toisin kuin Miamin satamassa, jossa on ollut risteilijäterminaali vuodesta 1968.


title: Vice City

text: Starfish Island (jota Tommy Vercetti kutsuu myös nimellä ”Star Island”, juuri ennen kuin hän ja tappavat Ricardo Diazin) on Vice Cityn kolmanneksi suurin saari ja muistuttaa Miamin lähellä olevia Fisher Islandia ja Star Islandia, kuten myös ehkä Belle Islea tai Venetian Islandsia Venetian Causewaylla.


title: Vice City

text: Starfish Island on yläluokan asukkaiden muodostama yhteisö, joista useimmat asuvat suurissa kartanoissa ja taloissa, joissa osassa on omat venelaiturit. Alueella on myös omat vartijat, jotka partioivat saarella ja avaavat tulen kaikkia häiriköitsijöitä kohti; tämä tuo paikan asukkaille turvallisuudentunnetta, eikä suotta, sillä jengien kansoittamat kaupunginosat Little Havana ja Little Haiti ovat melko lähellä. Saarella on kokonaisuudessaan yhdeksän kartanoa.


title: Vice City

text: Suurin Starfish Islandin asunto on Vercetti-kiinteistö, jonka omisti aiemmin huumeparoni ja jonka Tommy Vercetti otti myöhemmin haltuunsa tapettuaan Diazin. Kartanossa on helikopterin laskeutumisalusta helikoptereineen sekä laituri venettä varten. Kartanon sisääntuloaula muistuttaa suuresti vuoden 1983 elokuvan "Scarface - arpinaama" päähenkilön Tony Montanan kotia.


title: Vice City

text: Prawn Island on pieni saari joka sijaitsee lähes pohjoisimmassa osassa kaupunkia, sen keskellä. Saari yhdistää Vice Cityn keskustan lännestä Vice Pointiin (ostoskeskuksen läheltä) idässä. Prawn Islandilla on kolme rapistunutta kartanoa, jotka sijaitsevat suoraan saaren läpi kulkevasta valtatiestä pohjoiseen ja joita yhdistää pieni suihkulähdettä kiertävä tie. Saaren itäpuolella on myös muutamia liikerakennuksia ja elokuvastudio Interglobal Studios saaren lounaispäässä. Suurin osa liikerakennuksista on kuitenkin ollut pitkään hylättyinä ja kartanot toimivat nyt Streetwannabes-jengin kokoontumispaikkana. Ennen autioitumista kartanot kuuluivat (jotka tappoi).


title: Vice City

text: Ainoa rakennus jota jengi ei hallitse on elokuvastudio, Interglobal Studios. Se on Vice Cityn ainoa studio ja tällä hetkellä elokuvaohjaaja käyttää sitä osittain pornoelokuvien kuvaamiseen. Studiossa on myös muita lavasteita, kuten taistelualuksia, kuuhun laskeutuminen sekä olohuoneen lavaste. Myöhemmin vuonna 1986 Tommy Vercetti osti koko elokuvastudion.


title: Vice City

text: Leaf Links on kolmen saaren ryhmittymä, joka sijaitsee Vice Pointista länteen ja jossa on myös Leaf Linksin golfkerho. Saaret on yhdistetty toisiinsa silloilla. Saarijoukon keskeltä kulkevasta tiestä haarautuu sisäänkäynti golfklubille, ja tien ylle rakennettu ylikulkusilta yhdistää saarijoukon eteläosan pohjoisosaan. Suurin osa itäisen pääsaaren kapeista vesiväylistä on muodostunut Leaf Linksin ja Vice Pointin väliin. Leaf Linksin alimpaan saareen pääsee myös sen vierestä olevalta rakennustyömaalta.


title: Vice City

text: Leaf Linksin golfklubi koostuu pääasiassa golfkentistä, mutta siellä on myös tenniskenttiä kerhotalon vieressä. Golfautoja käytetään klubilla liikkumiseen ja niillä voi nähdä ajettavan myös saaren läpi kulkevalla tiellä.


title: Vice City

text: Leaf Links on luultavasti ottanut viitteitä useilta Miamin itärannikon golfklubeilta, kuten Bayshore Country Clubilta, Normandy Shores Golf Courselta, Indian Greekiltä ja Halouver Parkilta. Nimi ”Leaf Links” tulee ”Leith Links” -puistosta, joka sijaitsee Leithissä lähellä Rockstar Northin päämajaa Edinburghissa, Skotlannissa. Leithi Linksissä on pelattu maailman ensimmäiset golfpelit ja Leithin kaupunginosa kutsuu itseään ”golfin kotipaikaksi”, sillä golfin ensimmäiset säännöt laadittiin siellä.


title: Nintendo DS Lite

text: Nintendo DS Lite on uudempi ja pienikokoisempi versio Nintendo DS -käsikonsolista. Konsoli on saatavana mustana, valkoisena, harmaana, vaaleanpunaisena, vihreänä, vaaleansinisenä, kullanvärisenä, laivastonsinisenä ja punaisena. Nintendo DS Litestä on saatavilla uudempi versio Nintendo DSi, joka julkaistiin Euroopassa 3. huhtikuuta 2009.


title: Nintendo DS Lite

text: Nintendo Suomen virallisia kuvia Nintendo DS Litesta: musta, valkoinen, vaaleanpunainen.


title: Tärölä

text: Tärölä () on taajama Pietarissa Venäjällä. Se sijaitsee kaupungin eteläisimmässä osassa Venjoen rannalla. Hallinnollisesti Tärölä on Puškinin piiriin kuuluva kunta (vuodesta 2005, aikaisemmin kuului lakkautettuun Pavlovskin piiriin). Asukkaita on vuoden 2002 väestönlaskennan mukaan 1 600 henkeä.


title: Tärölä

text: 1900-luvulle saakka Tärölä oli Venjoen luterilaiseen seurakuntaan kuuluneiden inkerinsuomalaisten asuttama kylä. 1800-luvun lopulla seudulle syntyi pietarilaisten huvila-asutusta. Vuonna 1958 Tärölä sai kaupunkimaisen taajaman statuksen. Siellä toimii urheilukoulu, Puškinin piirin vesilaitos, maatalousyritys Nevskoje, leipomo ja kaksi maatalouden tutkimuslaitosta.


title: Tex (yksikkö)

text: Tex on langan pituusmassan yksikkö, jota käytetään tekstiiliteollisuudessa. Yksi tex on yksi gramma kilometriä kohti (1 g/km) eli milligramma metriä kohti (10 kg/m), toisin sanoen sellaisen tasapaksun langan pituusmassa, josta yhden metrin pituisen osan massa on yksi milligramma. Texin yhteydessä voidaan käyttää SI-järjestelmän etuliitteitä.


title: Jouni Mömmö

text: Jouni Heikki Mömmö (joskus myös Joni Mömmö, 15. joulukuuta 1955 – 26. lokakuuta 1991 Joensuu) oli suomalainen muusikko, joka tunnetaan Mana Mana -yhtyeen laulajana, kitaristina ja laulunkirjoittajana. Kuolemansa jälkeen Mömmöstä on muodostunut suomalaisen rockin kulttihahmo.


title: Jouni Mömmö

text: Mömmö kasvoi Joensuussa porvarilliseksi kuvaillussa perheessä ja kuului keskustanuoriin. Hän kirjoitti ylioppilaaksi Joensuun Keskustan lukiosta 1976. Sen jälkeen hän muutti Tukholmaan. Yritettyään opiskella hän alkoi tehdä satunnaisia hanttitöitä ja kokeilla huumeita. Myöhemmin hän asui Turussa, jossa hän tutustui siellä tapaamansa okkultismin harjoittajan kanssa magiaa käsitelleisiin kirjoihin. On sanottu, että Tukholmasta ja Turusta palattuaan Mömmö oli tuttavien kertomusten mukaan syvästi muuttunut. Hänen mielenterveytensä oli järkkynyt, ja hän oli ensimmäistä kertaa mielisairaalassa keväällä 1982. Mömmöllä diagnosoitiin skitsofrenia, ja hän oli jatkossa useampiakin kertoja hoidettavana Koppolan ja Paiholan mielisairaaloissa Joensuussa.


title: Jouni Mömmö

text: Vaikka laulaja Ismo Alanko kuvaili Mömmöä arkitodellisuudesta irtaantuneeksi, Mömmöstä tuli joksikin aikaa Sielun Veljet -yhtyeen läheinen yhteistyökumppani. Hän ajoi keikkabussia ja soitti syntetisaattoria yhtyeen ensimmäisillä keikoilla ja ensimmäisellä levyllä. Myös yhtyeen nimi oli Mömmön keksimä. Sielun Veljistä Mömmön sanottiin etääntyneen, kun muut jäsenet eivät uskaltaneet istua hänen ajamansa bussin kyydissä. Tämän jälkeen Mömmö toimi yhtyeessä Silmienvaihtajat, mutta tämänkin projektin on sanottu kaatuneen Mömmön harhoihin.


title: Jouni Mömmö

text: Mömmö perusti Mana Mana -yhtyeen yhdessä kitaristi Otra Romppasen kanssa. Tämän yhtyeen riveissä Mömmö sai vihdoin musiikkiaan julki. Yhtyeen ainut valmistunut levy oli vuonna 1990 julkaistu "Totuus palaa".


title: Jouni Mömmö

text: Mana Mana oli tekemässä seuraavaa levyä, mutta kesken projektin Mömmö kuoli lääkkeiden yliannostuksen jälkeiseen hoitovirheeseen, jonka vuoksi hän tukehtui omaan oksennukseensa.


title: Joseph Addison

text: Joseph Addison (1. toukokuuta 1672 Milston, Wiltshire - 17. kesäkuuta 1719 Kensington) oli englantilainen poliitikko, kielenkääntäjä, lehtimies ja kirjailija. Englannissa hänet muistetaan ennen kaikkea "The Spectator" -lehdestä, jota hän julkaisi vuosina 1711–1712 yhdessä Richard Steelen kanssa. Lehti pyrki valistusajan hengen mukaisesti edistämään perhearvoja. "The Guardian" on sen seuraaja.


title: Joseph Addison

text: Addison käänsi klassikkoja latinasta englanniksi, muun muassa Vergiliusta, ja kirjoitti omia runojaan jo varsin nuorena. Ensimmäinen julkaistu teos oli kokoelma englantilaisten runoilijoiden elämäkertoja.


title: Joseph Addison

text: Addisonin tunnetuin kaunokirjallinen teos on tragedia "Cato", joka käsittelee Rooman valtakuntaan sijoittuvan tarinan kautta elämän ja yhteiskunnan peruskysymyksiä kuten monarkia vai tasavalta, yksilön vai yhteisön etu, tunteet vai järki. Caton sanotaan vaikuttaneen Yhdysvaltain vallankumoukseen ja perustuslakiin, sillä se oli George Washingtonin suosikkinäytelmä.


title: Adowa

text: Adowa () on kaupunki Etiopiassa, Tigrén ylängöllä. Vuonna 2011 kaupungissa oli 49 000 asukasta. Se sijaitsee Aksumiin ja Eritreaan kulkevien teiden risteyksessä ja on ollut pitkään Tigrén asukkaiden tärkeä markkinapaikka.


title: Adowa

text: Kaupungin lähistöllä vuonna 1896 Italian ja Abessinian välillä käytiin Adowan taistelu.


title: Yrjö Soini

text: Yrjö Vilho Soini alias Agapetus (17. heinäkuuta 1896 Hattula – 6. helmikuuta 1975 Helsinki) oli suomalainen toimittaja, kirjailija ja liike- ja kulttuurielämän vaikuttaja.


title: Yrjö Soini

text: Soinin vanhemmat olivat kirjailija, sanomalehtimies ja pankinjohtaja Wilho Soini ja Sigrid Ida Helena af Enehjelm. Myös hänen sisarensa Elsa Soini oli kirjailija. Hänen ensimmäinen puolisonsa vuodesta 1920 oli Aino Irene Viljakainen ja toinen vuodesta 1943 Kaino Annikki Viktoria Kouhi.


title: Yrjö Soini

text: Tultuaan ylioppilaaksi 1914 Soini teki useita opintomatkoja eri puolelle Eurooppaa. Hän työskenteli "Uuden Suomen" toimittajana ja toimitussihteerinä 1919–1923, Suomen varakonsulina Prahassa 1923−1926 ja samaan aikaan "Aitan" päätoimittajana. Sanomalehtiopin opettaja Yhteiskunnallisessa korkeakoulussa hän oli 1927−1943 ja Otavan kirjallisen osaston virkailija 1931–1933. Soinilla oli lukuisia luottamustehtäviä kulttuuri- ja liike-elämän piirissä. Suomen Matkailijayhdistyksen (myöhemmin Suomen Matkailuliitto) toimitusjohtaja hän oli 1939–1953 ja Suomen Kirjailijaliiton puheenjohtaja kahdesti, 1933−1942 ja 1945−1958.


title: Yrjö Soini

text: Poliittisilta mielipiteiltään Soini oli oikeistolainen, ja hän kuului muun muassa Kokoomuksen puoluevaltuustoon. 1960-luvun lopulla hän arvosteli näkyvästi ja voimakkaasti vasemmistohenkistä opiskelijaradikalismia.


title: Yrjö Soini

text: Soini kirjoitti viihteellisiä romaaneja ja näytelmiä, joista osa on filmattu. Näytelmistä on tullut kesäteattereiden vakio-ohjelmistoa. Agapetuksen nimellä kirjoitetut teokset kuvaavat 1900-luvun alkupuolen kaupunkielämää humoristiseen sävyyn.


title: Yrjö Soini

text: Soini kirjoitti omalla nimellään myös poliittisesti kantaa ottavia teoksia, jotka herättivät ilmestyessään vilkasta keskustelua. Erityisesti niistä sai huomiota 1956 ilmestynyt, sotasyyllisyysoikeudenkäyntiä yksityiskohtaisesti käsittelevä "Kuin Pietari hiilivalkealla". Soinin mukaan sotasyyllisyysprosessia puuhasivat innokkaimmin vallankaappausta valmistelleet suomalaiset kommunistit, joille Moskova antoi vastahakoisesti vain vähäistä sivustatukea. Tämä vastasi myös poliittisen oikeiston ja SDP:n tannerilaisen siiven näkemyksiä, joiden mukaan prosessi tähtäsi ensisijaisesti SDP:n ja erityisesti puolueen vahvan miehen Väinö Tannerin kukistamiseen. Myöhempien historiantutkijoiden, muun muassa Jukka Tarkan mukaan Neuvostoliitto oli prosessissa kuitenkin huomattavasti aktiivisempi kuin Soini esitti, eikä Suomen kommunistisella puolueella ollut niin itsenäistä asemaa, että se olisi voinut esiintyä asiassa oma-aloitteisesti. Myös Max Jakobsonin mukaan sotasyyllisyysoikeudenkäynti oli luonteeltaan "poliittinen sotakorvaus" Neuvostoliitolle. Suurelta osin Soinin linjoille tulivat kuitenkin Lasse Lehtinen ja Hannu Rautkallio vuonna 2005 julkaisemassaan teoksessa "Kansakunnan sijaiskärsijät". Soinin, Lehtisen ja Rautkallion mukaan Neuvostoliiton korkein johto ei koskaan antanut virallista määräystä sotasyyllisyysprosessin käynnistämisestä.


title: Yrjö Soini

text: Vuonna 1968 Soini julkaisi vielä teoksen "Toinen näytös – entä kolmas?", jossa hän vaati sotasyyllisyysoikeudenkäynnissä langetettujen tuomioiden kumoamista ja tuomittujen kunnian virallista palauttamista. Nämä teokset eivät olleet presidenttien J. K. Paasikivi ja Urho Kekkonen mieleen, koska heidän toimintaansa käsiteltiin niissä melko kriittisesti. "Kuin Pietari hiilivalkealla" -teoksesta ei otettu uusia painoksia enää yöpakkaskriisin jälkeen. — Soini kirjoitti myös pakinoita.


title: Ahrensburgin kulttuuri

text: Ahrensburgin kulttuuri oli Saksassa vallinnut jääkauden päättymisen aikainen kulttuuri, jossa ihminen sai elantonsa pyytämällä keskisuurta ja pienriistaa jääkauden aikaisen suurriistan hävittyä. Ahrensburgin kulttuuri tunnetaan siitä, että se viimeistään käytti jousta ja nuolta varmuudella .


title: Ahrensburgin kulttuuri

text: Ei tiedetä, liittyykö Ahrensburgin kulttuuri Hampurin kulttuuriin, mutta ajallisesti se on sen seuraaja. Ahrensburgiin liittyvät ensimmäiset nuolilöydöt. Kulttuurin alue oli melko lähellä jäätikön reunaa vaivaiskoivua kasvaneella tundralla, jolta se levisi itään aina Volga-Oka -joelle asti. Se levisi myös Pohjois-Puolaan ja Etelä-Tanskaan. Ahrensburgin kulttuuri ei ollut pieniä kiviesineitä valmistava mesoliittinen kulttuuri. Sen aikana kirveitä ja mikroliittejä ei vielä valmistettu mesoliittiseen tapaan, mutta mikroliittitekniikkaa ennakoivia esineitä kylläkin.


title: Ahrensburgin kulttuuri

text: Ahrensburgin kulttuuriin liittyviä löytöjä on tehty muun muassa Meiendorfista, Stellmoorista ja Börneckesta. Kulttuuri ajoittuu jääkauden päättymisen aikaiseen kylmään nuorempaan dryaskauteen. Ahrensburgilaiset olivat pitkäkalloista itäistä tyyppiä, eivätkä he olleet todennäköisesti samoja kuin Hampurin kulttuurin luojat. Asumusten ympärille kasattiin kiviä, mitä ei ole todettu tehdyn Hampurin kulttuurissa. Ahrensburgilaiset laskivat uhrimenoissa järviin peuran luita samantyyppisesti kuin Hampurin kulttuurissa.. Ahrensburgilaisilla oli peuranpäinen kulttipaalu, jollaista myös suomalais-ugrilaiset ovat käyttäneet.


title: Arapahot

text: Arapahot (omakielinen nimitys "inuna'ina", "meidän kansa") ovat Pohjois-Amerikan alkuperäiskansa, joka puhuu algonkin-kieliin kuuluvaa arapahon kieltä. Oman perimätietonsa mukaan arapahot olivat tulleet pohjoisesta Minnesotasta läheltä Yläjärveä.


title: Arapahot

text: Alun perin maanviljelystä toimeentulonsa saanut kansa omaksui 1700-luvun aikana Suurten tasankojen heimoille ominaisen hevosten käytön ja ratsastuskulttuurin. Heidän pääasuinalueensa oli (ja on) Wyomingin osavaltio Yhdysvalloissa, mutta liikkuvan elämäntapansa vuoksi heillä oli kyliä myös Etelä- ja Pohjois-Dakotassa, Nebraskassa, Montanassa ja Kansasissa. Arapahoja oli neljä eri heimoa: "nakasinena", "basawunena", "hanahawunena" ja "nawathinehena". Varhaiset tutkijat tunnistivat myös viidennen ryhmän gros ventret, joka kuitenkin tunnetaan paremmin omana erillisenä kansanaan.


title: Arapahot

text: Vuonna 1780 tehtyjen väestönlaskentojen mukaan arapahoja oli vuonna 1780 noin 3 000. 1800-luvun suurissa intiaanisodissa arapahot olivat mukana sekä pohjoisilla että eteläisillä tasangoille tapahtuneissa yhteenotoissa Yhdysvaltoja vastaan.


title: Arapahot

text: Arapahojen saapumiseen Suurille tasangoille ei ole tarkkaan kirjattua ajankohtaa, mutta muuton arvellaan tapahtuneen 1700-luvun alussa. Saman vuosisadan jälkimmäisen puoliskon aikana arapahot tekivät pysyvän liiton cheyennien kanssa, ja asuivat yhteisillä alueilla. Ratsastuskulttuurin he omaksuivat 1700-luvun puolivälissä. Hevoset hankittiin usein kiowilta. Kauppaa käytiin paljon mandanien, hidatsojen ja arikarojen kylissä.


title: Arapahot

text: Vuoden 1835 tienoilla nawathinehana-arapahot heimo siirtyivät Arkansasjoen yläjuoksulle Coloradoon ja Kansasiin. Vuonna 1840 arapahot tekivät rauhan comanchien, lakotojen ja kiowien kanssa, mutta jatkoivat sotiaan shoshoneita, pawneita ja uteja vastaan reservaattiin siirtymiseensä asti. Eräs merkittävämpiä syitä tasankointiaanien ystävyysliittoihin oli valkoisen asutuksen leviäminen. Yhdysvaltain itäisistä osista matkasi loppumaton virta uudisasukkaita kohti Oregonia. Heidän karavaaninsa kulkivat läpi Wyomingin biisonialueitten. Osa eläimistä siirtyi muualle ja osa joutui maahanmuuttajien ampumiksi. Kaliforniassa tehdyt kultalöydöt täyttivät Santa Fen reitin 1840-luvun loppupuolella. Arapahojen asuinalueet kutistuivat vuosi vuodelta. He verottivat maittensa läpi kulkevia espanjalaisia karavaaneja, mutta antoivat yhdysvaltalaisten William ja Charles Bentin perustaa mailleen useita kauppa-asemia.


title: Arapahot

text: Denver ja jokuset muut kaupungit paisuivat, vaikka vuonna 1851 tehty sopimus salli uudisasukkailta vain matkustamisen läpi alueen, ei sen asuttamista. Saman vuosikymmenen loppupuolella eteläiset arapahot jäivät pahasti kullanhimon sokaisemien siirtolaisten jalkoihin, joita ryntäili suurina joukkoina Cherry Creekin kultalöydöksille. 1860-luvulle tultaessa arapahot olivat jakaantuneet lopullisesti Wyomingissa asuvaan pohjoiseen haaraan ja Lounais-Kansasissa ja Kaakkois-Coloradossa asuviin nawathinenoihin, jotka tunnettiin eteläisenä haarana.


title: Arapahot

text: Saman vuosikymmenen alussa eteläiset arapahot ja cheyennet joutuivat nälänhädän ajamina ostamaan tai ryöstämään ruokansa ohikulkevista vankkurikaravaaneista. Sotaa intiaaneja vastaan lietsoneelle Coloradon kuvernööri John Evansille tuli riittävä syy toteuttaa aikeensa.


title: Arapahot

text: Sota cheyennejä vastaan alkoi keväällä vuonna 1864. Arapahot olivat koettaneet saada cheyennejä solmimaan hyvät suhteet Yhdysvaltoihin, mutta tuloksetta, sillä Coloradon ratsuväki johtajanaan majuri Jacob Downing lähetettiin tuhoamaan eräs cheyennein leiri. Arapahot avustivat cheyennejä näiden sodissa amerikkalaisia vastaan, mutta heidän osuutensa ei ollut kovinkaan suuri eivätkä he suhtautuneet valkoisiin yhtä vihamielisesti kuin cheyennet. Sodan järjettömyys herätti keskustelua, jonka seurauksena metodistikirkon saarnamies ja eversti John M. Chivington päätti puuttua asiaan. Hän katseli tilannetta kuitenkin valkoisen miehen silmin. Sota oli ollut hänen työympäristönään pitkään, eikä hän harkinnut rauhanomaisia ratkaisuja syntyneiden ongelmien hillitsemiseksi.


title: Arapahot

text: Marraskuussa 1864 eversti Chivingtonin johtamat sotajoukot hyökkäsivät cheyenne-päällikkö Mustan Kattilan johtaman leirikunnan kimppuun, joista suurin osa oli päällikkö Vasemman Käden johtamia arapahoja. Loput asukkaista koostuivat cheyenneistä. Tapahtuma tunnetaan Sand Creekin verilöylynä. Musta Kattila heilutti Yhdysvaltain lippua valkoisille vierailleen. Hän oli saanut lipun Washingtonissa käydessään ja sen myötä lupauksen rauhasta. Niin kauan kuin lippu olisi tangossa eivät sotilaat tuhoaisi kylää. Leirissä olleet intiaanit heiluttivat lisäksi valkoista lippua. Ratsastuksen aikana itseään viskillä terästäneet sotilaat eivät joko välittäneet lipuista tai eivät kiinnittäneet niihin huomiota. Chivington miehineen tuhosi lähes koko leirin, tappaen naiset ja lapsetkin ja silpoen ruumiit. Arviot menehtyneistä vaihtelevat, mutta niiden sanotaan liikkuneen 133:n ja 300:n välillä. Menehtyneiden joukossa arvellaan olleen oli 75 soturia.


title: Arapahot

text: Chivington kerskui myöhemmin surmanneensa joukkoineen noin 500 intiaania. Häntä juhlittiin suurena sotasankarina, kunnes totuus verilöylyn todellisesta luonteesta tuli Kongressi asetti Sand Creekin massamurhan tutkimusten alle, ja vuotta myöhemmin Chivington pakotettiin eroamaan Coloradon miliisistä ja jättämään politiikan.


title: Arapahot

text: Vuosina 1864-1866 arapahot tekivät cheyenne- ja sioux-liittolaistensa mukana monia hyökkäyksiä Yhdysvaltain asutuksia vastaan. Näistä huomattavimpana pidetään Colaradon Julesburgin kaupunkiin kohdistunutta retkeä. Arapahojen merkittävimpiin johtajiin kuulunut nawathinehenain päällikkö Pieni Korppi (Little Raven) oli kannattanut vastarintaa amerikkalaisia vastaan, pyrki vuodesta 1867 eteenpäin rauhaan ryhtymällä puolustamaan tarmokkaasti kansansa oikeuksia.


title: Arapahot

text: Vuonna 1868 pidettiin Fort Laramiessa uusi rauhankokous, jossa tasankojen heimoille luvattiin asuinalueita ja vuosittaista taloudellista tukea. Seuraavan vuoden aikana kenraali William T. Sherman asettui intiaanipolitiikan kärkimieheksi väkivallan poistamiseksi tasangoilta. Samana vuonna nawathinehenojen heimo siirrettiin yhdessä cheyennien kanssa reservaattiin Oklahoman länsiosaan. Sodat tasangoilla jatkuivat kaikista toimenpiteistä huolimatta. Eteläiset arapahot tukivat comancheja ja kiowia näiden sodissa 1870-luvun alkuvuosina. Pohjoiset arapahot ja cheyennet yhtyivät siouxien käymiin sotiin, joista historiallisesti kuuluisimmaksi on jäänyt Little Bighornin taistelu.


title: Arapahot

text: Pohjoiset arapahot, luovuttuaan sodankäynnistä hieman eteläisiä heimoveljiään myöhemmin, lähettivät Washingtoniin vuonna 1877 kaksi päällikköään tapaamaan "suurta valkoista isää", presidentti Rutherford Hayesiä. Päälliköt Terävä Nenä (Sharp Nose) ja Musta Hiili (Black Coal) onnistuivat hankkimaan luvan asettua Wind riverin reservaattiin läntiseen Wyomingiin, joka kuului heidän perivihollisilleen shoshoneille. Tästä luvasta riideltiin myöhemmin pitkään Yhdysvaltain hallituksen ja shoshonien kanssa, sillä 1860-luvulla tehdyn sopimuksen perusteella Wind riverin reservaatti kuului kokonaan shoshoneille. Liittovaltion hallitus oli varannut arapahoille oman reservaatin, mutta shoshonit antoivat väliaikaisen luvan, jonka nojalla arapahot saivat majoittua heidän luokseen odottamaan oman reservaattinsa valmistumista. Hallituksen vaihtuminen Valkoisessa talossa aiheutti sen, että vanhat lupaukset unohtuivat. Tämän takia arapahot jäivät pysyvästi Wind riveriin.


title: Arapahot

text: 1970-luvun intiaaniaktivistien vahvan vaikutuksen seurauksena arapahot ovat onnistuneet uudelleen kehittämään vanhoja perinteitään. Perinteiset johtajat ovat syrjäyttäneet heimoneuvostot ja suurilta osin arapahojen hallinto on Bureau of Indian Affairsin (Intiaaniasiain liitto) säätämä. Wind riverin Reservaatin yhteyteen saadussa heidän itsensä hallinnoimassaan oppilaitoksessa ovat oma kulttuuri ja kieli keskeiset opinto-ohjelmat. Vanhojen perinteiden elvytys on lisännyt kiinnostusta suulliseen historiaan, traditionaaliseen tarinankerrontaan ja musiikkiin. Pow-wow-tanssin vaikutus ja suosio ovat tuoneet mukanaan monia vuosittaisia tapahtumia, joista yksi on uudelleen lämmitetty aurinkotanssi.


title: Arapahot

text: Pohjoisten arapahojen pääelinkeino on nykyään karjankasvatus, eteläisten maanviljely. 2000-luvulla heidän määränsä on kasvanut ja arapahojen kokonaisluku on yli 5000. Suurin osa heistä asuu Wind riverin reservaatissa, jossa heidän nykyinen määränsä on 4 5000:n.


title: Arapahot

text: Oman perimätietonsa mukaan arapahot olivat tulleet pohjoisesta Minnesotasta. Ei ole tarkkaa tietoa koska arapahojen muuttoliike on alkanut, mutta heidän esi-isänsä ovat kertoneet suuresta jäätyneestä joesta, jonka he ovat ylittäneet talvella. Arapaho-nimen alkuperän on arveltu tulleen pawneiden sanasta "Tirapihu" eli "Kauppiaat". Cheyennet kutsuivat heitä "Sinitaivaan Kansaksi". Nimityksen on uskottu tulleen puolikuun muotoisista sinisistä tatuoinneista. Kalliovuorilta tasangoille tulleet turkiskauppiaat kutsuivat arapahoja varis-intiaanien käyttämällä nimellä "Alappaho", joka merkitsi "Monien tatuointien ihmisiä". Mustajalat kuvasivart arapahot tasankointiaanien viittomakielessä "ihmisiksi, joilla on rinnassa tatuointaja". Shoshonit ja comanchit tunsivat arapahot "koiransyöjinä". Nimi tuli arapahojen mieltymyksestä koiranlihaan.


title: Arapahot

text: Arapahot olivat preerian metsästäjiä, biisoni saaliseläimistä tärkeimpiä. Metsästys tapahtui alun perin jalkaisin. Biisonilaumat yritettiin ajaa yli jyrkänteen tai johdattaa aitauksiin, jossa ne oli helpompi surmata. Pitkä vaellus tasangoille oli tapahtunut koiravaljakoin, jotka vetivät perässään kelkkoja, joissa saatiin kuljetettua lapset, vanhukset sekä kaikki arapahojen irtain omaisuus. Koirista oli suuri apu juuri talvella suoritettujen matkojen aikana.


title: Arapahot

text: Arapahot samaistivat elämänsä neljään pääilmansuuntaan, neljään vuodenaikaan ja auringon liikkeisiin. Heidän elämänsä muodostui neljästä tasosta (neljä elämän kukkulaa). Lapsuus, nuoruus, aikuisuus ja vanhuus. Jokaisella tasolla muuttuivat tehtävät, velvollisuudet ja yksityisyys. He uskoivat myös uudelleensyntymiseen ja hautasivat kuolleensa maahan toisin kuin monet muut ympäristön kansat. Arapahojen tärkein uskonnollinen riitti oli aurinkotanssi, johon ei kuitenkaan kuulunut sellaista itsekidutusta kuin useimmilla muilla tasankojen kansoilla. Nykyajan tutkimustulosten valossa näyttää mahdolliselta, että arapahot ovat cheyennien kanssa vieneet tietoa aurinkotanssista eteenpäin Kalliovuorten uteille ja useille muille eri puolia tasankoja asuneille heimoille.


title: Arapahot

text:
Arapahot eivät olleet yhtä sotaisia kuin useimmat ylänköpreerian kansat. Heillä oli kuitenkin useita soturiseuroja. Nämä toimivat samalla ikäryhminä (tietty ikäluokka kuului tiettyyn soturiseuraan). Seuroilla oli monia erilaisia tehtäviä ja ne edustivat niin sotilaallisia kuin eettisiäkin ihanteita. Arapahojen naisilla oli oma biisoniseuransa.
Nuoret miehet joutuivat antamaan suvulleen näytön metsästystaidoistaan ennen kuin he saivat solmia avioliiton. Yleensä häät järjesti morsiamen veli, isä tai setä. Tytöllä oli oikeus kieltäytyä avioliitosta niin halutessaan. Tämä oli kuitenkin harvinaista, koska tyttö asettui samalla sukuaan vastaan.


title: Arapahot

text: Arapahot olivat moniavioisia. Miehen varakkuus antoi oikeuden useampaan vaimoon. Naiset asuivat eri tiipiissä. Ensimmäinen vaimo toimi päätaloudenhoitajana ja antoi määräykset myöhemmin perheeseen tulleelle uudelle vaimolle, joka useasti oli hänen oma siskonsa. Joskus arapahomiehellä saattoi olla aviovaimoinaan kokonainen sisarparvi. Ristiinnaimista miehen ja vaimojen suvun välillä pyrittiin välttämään. Avioliiton kautta seuranneisiin sukulaisuussuhteisiin liittyi tiettyjä tabuja: anoppi ja vävy sekä appi ja miniä eivät saaneet puhua keskenään.


title: Arapahot

text: Hääpäivänä sulhasen suku otti vastaan hevosia ja muita lahjoja morsiamen suvulta, joka puolestaan sai vastalahjoja. Tämän jälkeen morsiamen sukulaiset pystyttivät ja sisustivat tiipiin ja kutsuivat tuoreen aviomiehen suvun suuriin pitoihin. Tilaisuudessa saivat sulhanen ja morsian istua yhdessä julkisesti ensimmäisen kerran. Kun liitto oli julistettu, aviopari sai opastusta tulevaa varten. Juhlan päättyessä aviomies sai lahjaksi yleensä metsästykseen liittyviä esineitä ja vaimo sai taloustarvikkeita. Koko avioliiton ajan vaimot omistivat kaiken irtaimiston, johon laskettiin myös hevoset.


title: Saprotrofi

text: Saprotrofi on eliö joka elää kuolleella orgaanisella materiaalilla. Sana saprotrofi tulee kreikan kielestä sapro-('mädäntynyt') ja troph('ravinto'). Saprotrofeista käytetään myös nimitystä marraseliö.


title: Saprotrofi

text: Saprotrofeja voivat olla esimerkiksi eläimet, sienet tai kasvit, jotka käyttävät ravinnokseen kuollutta orgaanista ainesta, esimerkiksi kuolleita kasvinosia, kuolleita eläimiä tai jotakin muuta kuollutta orgaanista materiaalia.


title: Saprotrofi

text: Saprofyytti-termi on vanhempi termi saprotrofille. Se on harhaanjohtava, sillä määrite -fyytti ('phyte') tarkoittaa kasvia. Sanaa käytetäänkin nykyään yksinomaan kasveista, jotka käyttävät ravinnokseen kuollutta orgaanista ainesta. Nämä kasvit eivät yhteytä, joten niiltä yleensä puuttuu klorofyllin tuoma vihreä väri.


title: Saprotrofi

text: Saprotrofit eivät ole loiseliöitä, koska ne eivät käytä eläviä eliöitä tai niiden tuottamia yhdisteitä elämiseen vaan elävät kuolleella materiaalilla.


title: Saprotrofi

text: Suomessa kasvava mäntykukka ("Monotropa hypopitys") on männyn kuolleilla kasvinosilla elävä saprofyytti.


title: Texas Faggott

text: Texas Faggott on suomalainen suomisaundia tuottava kaksikko, jonka jäsenet tunnetaan taiteilijanimillä Tim Thick ja Pentti Slayer. Yhtye on yksi tunnetuimmista suomisaundi-tyylisen psykedeelisen trancen tuottajista. Se julkaisi ensimmäisen pitkäsoittonsa australialaisella Psy-Harmonics -levy-yhtiöllä vuonna 1999.


title: Texas Faggott

text: Yhtye julkaisee musiikkia ja esiintyy myös nimellä Mandalavandalz. Tim Thick on lisäksi toinen jäsen Shiwa 2000 -kokoonpanossa.


title: Hyöty

text: Hyöty (engl. "Utility") on taloustieteessä tai seurausetiikassa onnellisuuden tai tyytyväisyyden mitta, jonka oletetaan olevan lukuina mitattavissa. Tämän mitan avulla voidaan puhua mielekkäästi hyödyn lisäyksestä ja selittää ihmisten taloudellista käyttäytymistä ajatellen sen olevan rationaalista toimintaa, joka tähtää hyödyn määrän lisäämiseen. Mikrotaloustieteessä rationaalisuus on määritelty täsmällisesti hyödyn määrän maksimoivana käyttäytymisenä taloudellisten rajoitteiden alaisuudessa.


title: Hyöty

text: Hyödyn käsitettä sovelletaan taloustietessä esimerkiksi indifferenssikäyrän muodossa, joka osoittaa eri hyödykekorit, jotka tuottavat yhtäläisen hyötymäärän. Siirryttäessä korkeammalle käyrälle, joka sisältää suuremman määrän hyödykkeitä, hyödyn määrä kasvaa.


title: Hyöty

text: Jos kuluttajan preferenssit ovat rationaaliset, voidaan preferenssit ilmaista hyötyfunktion avulla. Tällöin hyötyfunktio saa suuremman arvon preferoidun hyödykekorin kohdalla verrattuna muihin hyödykekoreihin. Hyötyfunktio on järjestysasteikollinen mitta ja sille voidaan tehdä monotoonisesti kasvava muunnos ilman, että sen merkitys muuttuu.


title: Hyöty

text: Yleensä hyötyfunktion arvoa käsitellään ordinaalisena mittana, jolloin hyötyfunktion arvoja ei voida vertailla eri ihmisten välillä. Hyvinvointitaloustieteessä tavoitteena on maksimoida koko yhteiskunnan hyötyä, jolloin usein tehdään vahvempi oletus ja käytetään hyötyfunktiota kardinaalisena mittana. Tällöin voidaan vertailla ja laskea yhteen eri ihmisten hyötyjä.


title: Hyöty

text: Henkilö on asunnossaan nälissään. Hän saa leipäpalan ja syötyään palan hän saa toisen. Ensimmäisestä saadusta leipäpalasta on suurempi hyöty kuin toisesta. Jos henkilö saa rajattomasti leipäpaloja asuntoonsa, lopulta leipäpaloista ei ole hyötyä vaan haittaa niiden täyttäessä asunnon kokonaan.


title: Squaremeat

text: Squaremeat on suomalainen suomisaundi -tyylistä psytrancea tuottava kaksikko, jonka muodostavat Pepe Kosminen (Petri Koskinen) ja Francoise Faggott (Mikko Iiramo).


title: FL Studio

text: FL Studio (aiemmin tunnettu nimellä Fruity Loops) on digitaalinen musiikinteko-ohjelma (DAW, "Digital Audio Workstation"), jota kehittää belgialainen Image-Line. Fl Studio tarjoaa graafisen käyttöliittymän ja pattern-pohjaisen musiikkisekvensserin. Ohjelma on saatavana Windowsille, Androidille ja iOS:lle. Image-Line on luvannut ohjelman ostaneille asiakkailleensa elinikäiset päivitykset ilmaiseksi. Useat artistit ovat kertoneet käyttävänsä FL Studiota musiikkinsa tuottamiseen, kuten Afrojack, Avicii, Basshunter ja Madeon.


title: FL Studio

text: Ohjelma on muuttunut radikaalisti alkuajoistaan. Siinä missä alkuperäinen Fruity Loops oli pelkkä rumpukone, nykypäivän FL Studio on monipuolinen virtuaalinen studio. Fruity Loops versio 1.0 julkaistiin vuonna 1997. Se oli lähinnä yksinkertainen MIDI-rumpukone, jota ei koskaan varsinaisesti julkaistu. Kehitys jatkui alkuvuoteen 1998, jolloin virallinen julkaisu tapahtui version 1.2.7 myötä sen ollessa edelleen vain nelikanavainen midi-ohjelmisto. Ohjelmasta tulikin yllätyksenä erittäin suosittu . Fruity Loops vaihtoi nimeään vuonna 2001, koska yhdysvaltalainen aamupalayritys Kellogg Company uhkasi haastaa Image-Linen oikeuteen Froot Loops -tavaramerkistään . Nimenvaihdos oli kannattava, sillä ihmiset lähestyivät helpommin ohjelmaa studiona. Nykyään demoa ladataan jopa 30 000 kertaa päivässä, mikä tekee siitä yhden suosituimmista musiikinteko-ohjelmista. Uusin versio, FL Studio 12.2, julkaistiin 13. joulukuuta 2015. FL Studio Mobile julkaistiin aluksi iOS:lle vuonna 2011 ja Androidille 2013 Ohjelmaan on myös tulossa OS X -versio, josta on jo julkaistu alfaversio.


title: FL Studio

text: FL Studiossa on kuusi pääikkunaa: Tool Bar, Browser, Channel Window, Mixer, Playlist ja Piano roll. Channel Window toimii sekvensserinä jolla luodaan patterneja "Step Sequencer" tai "Piano roll"-nimisillä työkaluilla. Patterneja luodaan sampleilla ja virtuaalisilla Syntetisaattorilla tai rumpukoneilla. Patterneista luodaan kokonaisuus playlistiin johon kappale rakennetaan. Playlistiin voidaan lisätä myös suoraan sampleja, esimerkiksi laulua, tai ääniefektejä. Samplet, syntetisaattorit ja rumpukoneet voidaan asettaa ulostuloksi haluamalleen kanavalle ja mikseristä voidaan säätää erikseen kanavien taajuuksia, äänenvoimakkuutta tai asettaa kanavalle efektejä, kuten kaikua tai basson korostusta. Perusominaisuuksiin kuuluu myös äänen nauhoittaminen, midiohjattavuus – jolloin esimerkiksi pianoa voidaan käyttää sovelluksen ohjaamiseen USB-johdon kautta – ja automatisointi. Uusimissa versioissa huomattavia uudistuksia ovat olleet "perfomance mode", joka mahdollistaa FL Studion käyttämisen live-esiintymiseen, tuki kosketusnäytölle, sekä tuki 64-bittisille plugineille.


title: Katalonian ralli

text: Katalonian ralli ("Rally Catalunya", tunnettu myös nimellä "Rally de España") on Espanjan Kataloniassa järjestettävä rallikilpailu. Ralli ajetaan nykyään Costa Dauradan leveillä ja vauhdikkailla asfalttiteillä Tarragonan maakunnassa. Kisakeskuksena toimii Saloun kunnassa sijaitseva Port Aventura -teemapuisto. Vuoteen 2004 asti lähtö ja maali olivat Lloret de Marissa Costa Bravalla. Ralli oli MM-sarjan ohjelmassa ensimmäisen kerran kaudella 1991.


title: Savage Garden

text: Savage Garden oli australialainen pop-yhtye, johon kuuluivat laulaja Darren Hayes ja kosketinsoittaja Daniel Jones. Australialaisista yhtyeistä Savage Garden on yksi menestyneimmistä: sen albumeita on myyty yli 23 miljoonaa kappaletta ja singlejä yli 15 miljoonaa kappaletta. Yhtye perustettiin vuonna 1994 ja se hajosi lokakuussa 2001 vain kahden julkaistun studioalbumin jälkeen.


title: Savage Garden

text: Vuonna 1993 soittaja ja tuottaja Daniel Jones laittoi ilmoituksen brisbanelaiseen lehteen "Time Off", jossa hän kertoi etsivänsä laulajaa viisijäseniseen yhtyeeseen Red Edge. Darren Hayes, entinen lastentarhanopettaja, ilmoittautui ja hänet valittiin yhtyeeseen heti koe-esiintymisen jälkeen.


title: Savage Garden

text: Kesäkuussa 1994 Darren ja Daniel jättivät yhtyeen ja perustivat uuden yhdessä. Nimeksi tuli Savage Garden Anne Ricen romaanissa olleen lausahduksen perusteella: “"The mind of each man is a Savage Garden…"”. Darren oli kyseisen kirjailijan fani.


title: Savage Garden

text: Vuoden loppuun mennessä he olivat saaneet demon valmiiksi ja lähettivät sitä levy-yhtiöille ympäri maailmaa. Vuonna 1995 he alkoivat työskennellä studiossa ensimmäisen albumin parissa.


title: Savage Garden

text: Heinäkuussa 1996 yhtye julkaisi ensimmäisen singlensä "I Want You" Roadshow Musicin alaisena. Se oli hitti Australiassa ja myös vuoden myydyin australialainen single. Menestys herätti kiinnostusta amerikkalaisissa levy-yhtiöissä ja syyskuussa Columbia Records voitti tarjouskilvan. Marraskuussa julkaistiin toinen single "To The Moon And Back", joka meni ykköseksi seuraavan vuoden tammikuussa.


title: Savage Garden

text: "I Want You" julkaistiin Yhdysvalloissa helmikuussa 1997 ja se nousi neljänneksi myyden nopeasti kultaa. Kolmas Australian julkaisu "Truly Madly Deeply" julkaistiin maaliskuussa ja se nousi ykköseksi juuri ennen kuin "I Want You" julkaistiin Euroopan markkinoille huhtikuussa. Debyyttialbumi "Savage Garden" nousi ykköseksi Australiassa maaliskuussa ja pysyi paikallaan 17 viikkoa. Se julkaistiin muualla maailmassa kaksi viikkoa myöhemmin. Toukokuun lopulla "To The Moon And Back" oli soitetuin kappale Yhdysvaltain radioasemilla.


title: Savage Garden

text: Kesäkuussa julkaistiin neljäs single "Break Me, Shake Me" Australiassa samalla kun albumi nousi USA.n listan kolmanneksi ja sai kulta-statuksen. Elokuun loppuun mennessä albumi oli myynyt seitsenkertaisesti platinaa Australiassa, kolminkertaisesti Kanadassa ja kaksinkertaisesti Uudessa Seelannissa sekä Singaporessa. Silloin Savage Garden asetettiin ehdolle ennätysmäisesti 13 palkinnolle vuosittaisessa ARIA Music Awards -tilaisudessa. Syyskuussa he voittivat ennätykselliset kymmenen ARIA-palkintoa eikä ennätystä ole kukaan vieläkään rikkonut. Viides Australian single "Universe" ratsasti tällä menestyksellä.


title: Savage Garden

text: Marraskuussa "Truly Madly Deeply" -kappaleesta tuli kolmas Amerikan-julkaisu ja se pudotti 14 viikkoa ykkössijaan hallinneen Elton Johnin "Candle In The Wind 1997" -kappaleen toiseksi. Vuoden loppuun mennessä Darrenista ja Danielista oli tullut kansainvälisiä tähtiä.


title: Savage Garden

text: Tammikuussa 1998 julkaistiin kuudes single "All Around Me", kun yhtye aloitti maailmankiertueensa Cairnsista Australiassa. Vuoden lopussa "Truly Madly Deeply" oli soitetuin kappale USA:n radiossa ja ainoa yksipuolinen single, joka vietti koko vuoden Billboardin Hot 100 -listan top 30:ssa.


title: Savage Garden

text: Vuonna 2005 yhtyeen debyyttialbumin vahvistettiin myyneen 12-kertaista platinaa Australiassa, kuusinkertaista Yhdysvalloissa ja kaksinkertaista Britanniassa.


title: Savage Garden

text: Helmikuussa 1999 elokuvan "The Other Sister" -soundtrackilla olevasta kappaleesta "The Animal Song" tuli hitti sekä Australiassa että Yhdysvalloissa. Syyskuussa julkaistiin albumia edeltävä pehmeän romanttinen balladi "I Knew I Loved You".


title: Savage Garden

text: Marraskuussa kakkosalbumi "Affirmation" julkaistiin ympäri maailmaa. USA:ssa se myi platinaa kuukaudessa myös platinaa myyneen "I Knew I Loved You" -kappaleen ansiosta. Se nousi ykköseksi ja oli vuoden soitetuin kappale Amerikan radioasemilla.


title: Savage Garden

text: Albumin myötä yhtye muutti tyyliään muiden pop-artistien tapaiseksi ja soundi muuttui kypsempään suuntaan.


title: Savage Garden

text: Savage Garden päätti vuoden voittamalla kaksi Billboard-palkintoa.


title: Savage Garden

text: Helmikuussa 2000 "Crash And Burn" toi yhtyeelle uuden hitin mutta hämmästyttävää kyllä, vuoden 1997 hitti "Truly Madly Deeply" oli edelleen Yhdysvaltain soittolistoilla. Se putosi lopulta ennätyksellisen 123 viikon jälkeen.


title: Savage Garden

text: Kesäkuussa Darren esitti "O Sole Mio" -kappaleen tenori Luciano Pavarottin vuosittaisessa hyväntekeväisyyskonsertissa Pavarotti and Friends. Savage Gardenin suosio heijastui Billboard-palkintojenjaossa, missä yhtye keräsi kolme palkintoa. "I Knew I Loved You" pysyi soittolistalla 124 viikkoa ja löi yhtyeen edellisen ennätyksen.


title: Savage Garden

text: Lokakuussa 2001 yhtye myönsi hajonneensa ja he lähtivät eri teille. Darren alkoi levyttää debyyttialbumiaan "Spin". Ensimmäinen single "Insatiable" julkaistiin vuonna 2002 ja albumi myös samana vuonna. Albumin muista singleistä "Strange Relationship", "I Miss You" ja "Crush (1980 Me)" tuli hittejä Britanniassa.


title: Savage Garden

text: Toinen albumi "The Tension And The Spark" julkaistiin vuonna 2004 ja ensimmäisestä singlestä "Pop!ular" tuli tanssihitti. Seuraava single "Darkness" ei kuitenkaan menestynyt hyvin, mikä aiheutti sen, että kolmanneksi singleksi aiottu "Dublin Sky" jätettiin julkaisematta, ja näin ollen albumi kokonaisuudessaan floppasi eikä saavuttanut samanlaista menestystä kuin edeltäjänsä.


title: Savage Garden

text: Greatest Hits -albumi "Truly Madly Completely: The Best Of Savage Garden" julkaistiin 7. marraskuuta 2005 ja alkuvuodesta 2006 myös Yhdysvalloissa. Siinä on uusi Darrenin kappale "So Beautiful", hitit yhtyeen kahdelta albumilta, viisi b-puolta ja vielä toinen Darrenin kappale. Monilla julkaisuilla on myös bonus-DVD, jolla on pätkiä musiikkivideoista sekä dokumentti "Parallel Lives".


title: Savage Garden

text: Vaikka pari oli yhdessä vain lyhyen aikaa, he myivät 23 miljoonaa albumia ja olivat siten yksi 1990-luvun lopun suosituimmista duoista.


title: Etchi

text: Ecchi (, "H", joskus myös "etchi") on japaninkielinen lyhennesana, joka tarkoittaa irstasta, seksikästä tai tuhmaa. Sanaa voidaan käyttää sekä verbinä, substantiivina että adjektiivina, jolloin merkitys vastaavasti muuttuu esimerkiksi ”irstailuksi” tai ”perverssiksi”. Sana juontuu kantasana hentain alkukirjaimesta, joka englantia jäljitellen äännetään japanissa ”etchi”. Hentai japanin kielen sanana tarkoittaa aivan samaa, mutta "etchi" lyhenteenä on häveliäämpi ilmaisu.


title: Etchi

text: Länsimaissa "etchi" ja "hentai" tarkoittavat (japanilaista) piirrettyä erotiikkaviihdettä. Hentai on vakiintunut tarkoittamaan kovempaa materiaalia, ja etchi pehmeämpää, myös nuoremmille sopivaa. Etchin voidaan katsoa keskittyvän enemmänkin alastomuuteen, osittaiseen alastomuuteen tai provokatiiviseen vaatetukseen.


title: Vasikantanssi

text: Vasikantanssi on vuonna 2003 kuvattu, Saara Cantellin ohjaama 12-osainen lapsille suunnattu televisiosarja, joka kertoo lapsista Saarasta ja Santusta ja heidän äidistään. Sarjan ensimmäisessä jaksossa he muuttavat maaseudulle. Maalla he oppivat tekemään töitä ja viljelemään maata. Sarjan on käsikirjoittanut Kirsti Manninen ja se perustuu Enni Mustosen samannimiseen kirjaan.


title: Akita (koira)

text: Akita ("Akita Inu", "Japanese Akita") on ikivanha suurikokoinen japanilainen pystykorvarotu. Se on Japanin kansallisrotu. Rodun suurin kannattajamaa on kotimaa Japani, mutta sillä on vahva jalansija myös Ranskassa ja Italiassa. Yhdysvalloissa akitasta on eriytynyt omaksi rodukseen amerikanakita.


title: Akita (koira)

text: Akita on tyypillisen pystykorvan näköinen. Sillä on lyhyt kippura häntä, pystyt korvat ja vahva rakenne. Vinot silmät ovat hyvin tunnusomaiset aasialaisille pystykorville. Akitalla kuuluu olla kohtalaiset kulmaukset, mutta on myös koiria, joilla takaraajat ovat lähes suorat. Näyttelykoirissa urosten ihannesäkäkorkeus on 66  cm ja narttujen 61 cm. Kolmen senttimetrin poikkeama molempiin suuntiin sallitaan. Karvapeite on tiheää ja keskipitkää. Turkinhoito on helppoa, mutta karva on tärkeää harjata säännöllisin väliajoin ettei se huopaannu.


title: Akita (koira)

text: Rotumääritelmä hyväksyy neljä väriä: punaisen, seesamin (punainen, jolla mustat karvankärjet), brindlen (juovikas) ja valkoisen. Kaikissa edellä mainituissa tulee viimeistä lukuun ottamatta olla urajiro: perusväriä vaaleampaa karvaa korvien sisäpuolella, silmien yllä, poskissa, leuassa, kuonon sivuilla, rinnassa, vatsan alla, raajojen sisäpuolella ja hännän alla. Urajiro ei ole sama asia kuin valkoiset merkit. Mustabrindlellä urajiroa on lähes mahdoton erottaa, mutta mahdolliset valkoiset merkit näkyvät sillä sitä vastoin selkeästi. Näyttelykoirilla musta maski on hylkäävä virhe. Suomessa yleisin väri on punainen, mutta myös brindlet ovat yleistyneet viime vuosien aikana. Brindlen sävy voi olla joko puna-, hopea- tai mustabrindle. Käytännössä seesameita, joilla olisi kunnollinen väritys, ei ole enää olemassa. Suomessa ja muuallakin toisinaan syntyvät seesamit ovat punaisia koiria, joilla on vain hieman seesamikarvaa selän alueella. Useimmiten valkoisilla koirilla on lihanvärinen kirsu; mustakirsuiset puhtaanvalkoiset koirat ovat erittäin harvinaisia.


title: Akita (koira)

text: Akita on perusolemukseltaan rauhallinen perhekoira. Säännöllinen, runsas liikunta on tärkeää, mutta se ei välttämättä tarvitse sen lisäksi juuri muita virikkeitä ollakseen tyytyväinen, vaan nauttii myös saadessaan maata sisällä rauhassa yksin. Se on kokoisekseen vähäruokainen ja kasvaa pentuna nopeasti muiden suurten rotujen tapaan.


title: Akita (koira)

text: Akitan koulutuksessa on oltava määrätietoinen ja ehdottoman johdonmukainen, ja otettava huomioon akitan itsenäisyys: miellyttämishalua ei ole kovinkaan paljon. Perheen omiin koiriin akita yleensä tottuu, mutta lauman sisäisiä arvojärjestyskiistoja voi olla varsinkin nuorena usein, sillä akita pyrkii herkästi hallitsemaan muita koiria ja jos perheessä on muita koiria kannattaa ottaa vastakkaisen sukupuolen Akita. Vieraisiin koiriin se suhtautuu usein dominoivasti, eikä sitä pidä päästää tutustumaan niihin ellei kyseessä ole jo ennestään tuttu koira, jonka kanssa sen tiedetään tulevan toimeen. Voimiensa ja suuren kokonsa vuoksi se voi olla tulistuessaan hyvin vaikea hallita. Sen vuoksi sitä ei tulisi antaa lasten lenkitettäväksi.


title: Akita (koira)

text: Akitaa käytettiin alun perin suurristan eli esimerkiksi karhujen ja japanilaisten peurojen metsästyksessä. Koiria käytettiin myös leirien vartioinnissa ja taakkojen vetäjinä. Nykyään rotu on pääasiassa seurakoira, mutta se on koulutettavissa monenlaisin tehtäviin. Akita on luonteeltaan varsin itsenäinen ja omatahtoinen rotu, mutta oikein motivoituna toko ja agilitykin onnistuvat. Nenänkäyttöä vaativat tehtävät, kuten jälki, haku ja rauniot, ovat akitalle sopivia harrastuslajeja. Suomesta löytyy myös kaverikoirina ja lukukoirina toimivia akitoja.


title: Akita (koira)

text: Akita on kotoisin Tohokun maakunnasta Akitan prefektuurista. Alueella käytettiin karhunmetsästykseen alun perin keskikokoisia akita matageja, jotka eivät ole nykyisiä akita-inuja. Koiratappeluiden saavuttaessa suosiota Honshun saarella Odate- inuja, jotka eivät myöskään ole nykyisiä akita-inuja, risteytettiin isompien rotujen, kuten tosan, mastiffin ja tanskandoggin kanssa, mistä oli seurauksena isompi koko, raskaampi rakenne ja luppakorvat, koirasta tuli Shin-Akita eli "uusi akita". Japanilaisille koirille luonteenomaiset pystyt korvat ja kippura häntä katosivat, mitkä ovat nimenomaan akita inun peruspiirteitä. Hallituksen kieltäessä muiden koirien kuin armeijan palveluksessa olleiden saksanpaimenkoirien pidon lakia kierrettiin risteyttämällä akitoja saksanpaimenkoirien kanssa. Kun koiratappelut kiellettiin, huomattiin ettei maassa ollut enää jäljellä paljoakaan puhdasrotuisia yksilöitä. Tämän vuoksi rotu julistettiin kansallisaarteeksi ja sen suojelu aloitettiin sekä alettiin jälleen etsiä puhtaita akita rotuja, mitkä olivat todella harvassa.


title: Akita (koira)

text: Tilanne oli tukala vielä pitkään sodan jälkeenkin. Koirajalostus alkoi taas alusta. Linjoja oli toisen maailmansodan jälkeen kolme: metsästysakita, paimenakita ja taisteluakita. Luppakorvaisuus saatiin jalostettua pois ja tyyppi alkoi vakiintua tyypillisen aasialaisen pystykorvan näköiseksi. Amerikkalaiset sotilaat veivät raskasrakenteisimpia taisteluakitoja maahansa ja linja eritytyi siellä pikkuhiljaa erilleen, kun taas japanilaiset suosivat metsästysakitoja pitivät niitä alkuperäisinä ja saivatkin herätettyä aidon japanilaisen rodun henkiin. Japanilaiset kielsivät lopulta kokonaan mustan maskin, mistä amerikkalaiset rodun harrastajat eivät pitäneet, sillä tämän linjan koirista suurella osalla oli maski. Tämä johti lopulta siihen, että vuodesta 2000 lähtien on ollut olemassa virallisesti kaksi eri rotua: japanilainen akita inu ja amerikanakita, joka tunnettiin ensin nimellä suurjapaninkoira.


title: Akita (koira)

text: Suomessa, kuten monessa muussakin maassa, suurin osa ensimmäisitä tänne tuoduista koirista oli amerikkalaista tyyppiä. Kun akita-rotu sitten jaettiin kahteen eri tyyppiin eli amerikanakitaan ja akitaan, aiheutti se ongelmia etenkin jalostuksessa. Tällä hetkellä Suomessa on rekisteröityneitä kasvattajia kahdeksan ja rekisteröityjä koiria lähes 500 kappaletta, joista arviolta puolet on kuitenkin tyypiltään amerikanakitoja.


title: Akita (koira)

text: Akitan suosio kasvoi rajusti vuonna 1932, kun lehdissä julkaistiin tarina Hachikō-koirasta, joka odotti isäntäänsä aamuisin juna-asemalla vielä yhdeksän vuotta tämän kuoleman jälkeen.